Call of Duty: Modern Warfare Keluarkan Trailer Story Baru, Tampilkan Lebih Aksi Captain Price

Dalam livestream State of Play sebentar tadi, Activision telah membawakan trailer terbaru untuk story dalam Call of Duty: Modern Warfare.
Kita dapat melihat lebih banyak aksi Captain Price, serta beberapa watak baru yang diperkenalkan. Jom saksikan:

Call of Duty: Modern Warfare akan dilancarkan pada 25 Oktober untuk PC, PS4 dan Xbox One.


The Sims 4: Island Living: Expansion Tropikal Bersama Mermaid & Kehidupan Pulau

EA mengumumkan expansion terbaru Sims 4: Island Living, dipenuhi dengan kehidupan tropikal dan kepulauan eksotik, akan dilancarkan pada 21 Jun 2019 di PC, dan 19 Julai di konsol.

Mulakan Hidup Kepulauan

Sims akan memulakan hidup baru di persisiran pantai dikelilingi flora dan fauna tropikal berunsur etnik polinesia. Dengan tambahan outfit serta pembinaan yang lebih berunsur kehidupan laut! Buat apa swimming pool kalau boleh bina rumah di persisiran pantai dan terus lompat ke dalam laut?
Pekerjaan Dan Trait Baru

Mulakan kehidupan baru berkerja sama ada di darat atau lautan. Mencantikkan lagi ekologi dengan menjadi ‘conservationist’, pelatih skuba, pelatih dolphin, pemain api dan banyak lagi jenis pekerjaan baru.
Di dalam expansion in akan membuka trait baru untuk kesesuian diri di atas darat atau lautan. Trait yang dipelajari akan mengimpak kehidupan dengan interaksi di dengan persekelilingan alam
Mermaid dan Dolfin!

Menjadi duyung datang sekali dengan kuasa mistik yang belum ditunjuk! Dahlah dapat berenang dengan dolfin, lepas tu dapat menikmati keindahan lautan pula.

Pemain boleh custom Sims mereka sebagai seekor mermaid dan terdapat banyak template menarik untuk dipilih.

Kepercayaan Mistik dan Kehidupan Orang Polinesia

Sesiapa yang pernah tengok cerita Moana mesti boleh relate dengan expansion ini. Berbeza sedikit dari Sims 3: Castaway yang juga berdasarkan kehidupan pulau, kepercayaan dan kultur Polinesia siap membolehkan Sims bersembang dengan roh-roh mistik apabila membina trait yang berkenaan.


Saksikan 10 Minit Gameplay Baru No Straight Roads Dari E3 2019 – Lawan Bos Di Dalam Lohong Hitam

Metronomik telah hadir ke rancangan IGN LIVE semasa E3 2019 untuk memperlihatkan gameplay terbaru No Straight Roads.
Dalam gameplay terbaru ini, kita dapat saksikan watak utamanya, Mayday bersama drummer-nya bertarung dengan bos yang pada akhirnya ada pertempuran di dalam lohong hitam. Jom layan:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun Square Enix yang menjadi lead game designer untuk Final Fantasy XV, serta Daim Dziauddin, concept artist untuk Street Fighter V.
No Straight Roads akan dilancarkan pada awal tahun 2020 untuk PC dan PS4.


Civilization VI Pula Kini Diberikan Secara Percuma Sepanjang Minggu Ini Di Epic Games Store

Epic Games Store benar-benar “menabur” segala yang mereka mampu untuk menarik lebih ramai pemain menggunakan platform itu.
Selepas memberikan Grand Theft Auto V pada minggu lalu, sehingga platform itu mengalami gangguan kerana terlalu ramai mengaksesnya, kini sebuah lagi game AAA diberikan secara percuma.
Civilization VI kini merupakan game percuma untuk pemain ambil di Epic Games Store dari sekarang hingga 28 Mei ini. Boleh ambilnya di pautan ini.
Apabila korang mengambilnya dalam tempoh waktu ini, ia akan menjadi milik korang buat selamanya.

Civilization VI adalah sebuah game strategi turn-based 4X yang dibangunkan oleh Firaxis Games, dan diterbitkan oleh 2K Games. Ia memfokuskan pemain untuk membina sebuah empayar, membangunkan budaya, dan bersaing dengan pemimpin-pemimpin dunia lain untuk membina sebuah tamadun yang agung.


Bila Abah Review PS+: Koleksi Game Segera Disember!

Yeah bulan Disember dah pun menjelma. So terima kasih sebab still follow Abah mereview game-game dari PS Plus.

So apa pulak game free yang PSN Plus sediakan bulan ni? Jom stay tuned dengan Abah, kita usha apa yang diorang bagi:
Gauntlet: Slayer Edition

Game yang berkonsepkan hack and slash, dungeon crawl ini boleh di mainkan secara single player ataupun multiplayer. Berbagai watak yang boleh dimainkan dalam misi korang menerokai dungeon. Kumpul duit, bunuh musuh-musuh dan upgrade senjata korang bagi membolehkan korang bertahan lama di dalam game ini.
King’s Quest – Chapter 1: A Knight to Remember

Bermain sebagai Gwendolyn yang bercita-cita ingin menjadi Kesatria di dalam pasukan King Edward’s Royal Guard. Berkonsepkan single player adventure ini mempunyai keunikan grafik yang tersendiri. Selesaikan puzzle-puzzle, terokai dunia yang penuh dengan misteri dan berbahaya ini untuk mencapai misi menjadi Kesatria terhebat.
So amacam guys?? Teruja tak? Hmm sabar la, tunggu Abah review game-game ini nanti.
ADIOS!


MLB The Show 16: Di sini Tiada Gol! Cuma Homerun!

Mana dia peminat sukan baseball? Dah bersedia untuk lakukan homerun dengan pasukan kesayangan korang?

MLB® The Show 16™ game dari developer San Diego Studio akan berada di pasaran pada 29 Mac 2016. Game ini hanya boleh dimainkan di console PlayStation 3 dan juga PlayStation 4.
Game sukan ini boleh dimainkan secara single-player dan juga multiplayer. Ada lebih kurang 5 mode yang disediakan. Korang boleh memilih Franchise Mode – kawal pasukan korang dari semua segi aspek dan bawa pasukan korang meneraju kejayaan ataupun Conquest Mode – di mana korang bermain secara single-player online dan perlu membawa pasukan korang menjadi antara yang terbaik di dalam Amerika Syarikat.
Nak tau syok ke tak game ini, jom kita tengok dulu trailer MLB® The Show 16™:

So kalau berminat bolehlah dapatkan game ini di kedai game pilihan korang pada 29 Mac nanti.
ADIOS!


Ragnarok X: Next Generation Tampilkan Tema Halloween Bersama Pelbagai Ganjaran Istimewa

Memasuki bulan Oktober, pastinya banyak game yang menampilkan bermacam acara dan ganjaran bertemakan Halloween, maka Nuverse juga tidak mahu ketinggalan untuk membawakannya ke dalam Ragnarok X: Next Generation.

Pertama sekali, apabila berjalan di Prontera, korang akan bertemu dengan labu, kelawar dan hantu-hantu yang digantung merata sambil tersenyum.
Namun bukan itu sahaja. Tarikan utama tentunya beberapa acara dan ganjaran yang menanti bertemakan perayaan seram itu.

Bermula 31 Oktober hingga 11 November, pemain yang telah mencapai Base Lvl. 35 dan ke atas akan berupaya bercakap dengan Jakk berhampiran Odin’s Stature di Prontera bagi menyertai satu daripada sepuluh party scenes.
Setiap hari dari jam 8 malam hingga 9 malam, Jakk akan summon sekumpulan besar mini dan MPV boss merentasi beberapa kawasan Prontera. Para pemain perlu menyingkirkan boss-boss ini untuk mendapatkan material eksklusif Halloween ‘Badge’ dan candy yang boleh dimakan (dengan efek sampingan yang mengejutkan!) serta ganjaran lazim seperti experience, zeny, dan barangan rare yang diberikan oleh boss.

Apabila waktu itu telah tamat, para pemain akan dinilai berdasarkan prestasi masing-masing, yang mana turut boleh dapat event currency tambahan yang boleh trade untuk ganjaran istimewa.
Apabila party itu pula tamat, para pemain boleh trade Halloween Materials dengan Jakk untuk memperoleh item-item bertemakan Halloween, antaranya Deviling Hat, Resurrection on Night March dan set kostum Witch.
Harus diingat, Jakk hanya akan tinggal di Prontera selama 7 hari selepas event itu berakhir, jadi jangan lupa untuk tebus ganjaran korang sebelum Jakk berlalu pergi.
Di samping itu, ada berita gembira untuk para pemain yang gemarkan Cross-Server GvG System. Disebabkan mendapat sambutan hangat, Cross-Server GvG System akan ditambah secara kekal ke dalam game bermula 23 Oktober ini.

Korang boleh muat-turun secara percuma Ragnarok X: Next Generation untuk iOS di sini, dan Android di sini.


GTA V: DLC Terbaru Jadikan Anda Seorang CEO!

DLC terbaru dari Rockstar ini merupakan DLC terbesar pernah ditampilkan dalam Grand Theft Auto V (GTA V)!

Rockstar baru sahaja mengeluarkan trailer untuk DLC terbaru dalam GTA V – Further Adventures in Finance and Felony. Jom layan:

DLC ini mungkin bakal mengubah pengalaman pemain secara besar-besaran. Di sebalik selama ini di mana para pemain hanya “memegang watak” sebagai orang-orang suruhan yang menyelesaikan kerja-kerja bawahan – kini, semuanya bakal berubah kerana anda bakal menjadi seorang CEO!
Bina empayar anda sendiri dan jadilah “Raja” di Los Santos. Terus majukan perniagaan haram anda, atau sambar kargo-kargo musuh untuk menjatuhkan empayar mereka pula dan dapatkan kereta-kereta mewah baru. Tidak ketinggalan, buka pejabat baru dan ambil pekerja-pekerja bawahan menjadi penolong eksekutif!
DLC Further Adventures in Finance and Felony akan dikeluarkan pada 7 Jun 2016 hanya untuk PC, PS4 dan Xbox One.
JomBaca: Penerbit GTA & Red Dead Redemption Tidak Merancang Untuk Keluarkan Game Setiap Tahun


Amy Hennig Dan Studionya Sedang Bikin Game Marvel, Action-Adventure Berteraskan Naratif

Amy Hennig telah mengumumkan bahawa studio yang diketuainya, Skydance New Media sedang membangunkan sebuah game dengan kerjasama Marvel Games.
Berita ini diumumkan sendiri Hennig di Twitter, yang mana Marvel turut mengeluarkan kenyataan mereka.
Game yang sedang dibikin itu disifatkan sebagai sebuah game yang berteraskan naratif, blockbuster action-adventure, serta menampilkan jalan cerita dan pendekatan asli dalam Marvel Universe.
Menurut Marvel lagi, bagi mencipta pengalaman interaktif yang serba baharu ini, Skydance telah mengumpulkan para pembangun yang mempunyai berdekad pengalaman dalam membangunkan game AAA, serta perunding kreatif yang datang dari latar belakang filem, televisyen dan komik.
Orang kanan Hennig di Skydance ialah Todd Stashwick, iaitu salah seorang penulis Star Wars Project Ragtag bersama-sama dengan Hennig, yang mana projek itu sudahpun dibatalkan. Dalam kata lain, kedua-dua penulis itu bakal bersatu kembali dalam projek terbaharu ini.
Amy Hennig cukup dikenali sebagai salah seorang penulis yang mencipta siri game Uncharted, sebelum keluar dari Naughty Dog pada tahun 2014. Kemudian, pada 2019, Hennig dan bekas eksekutif EA, Julian Beak telah membuka Skydance New Media — dan ini merupakan projek pertama mereka selepas penubuhan studio tersebut.


Gameplay Prototaip Boba Fett Dalam Game Star Wars 1313 Yang Dibatalkan Kini Tersebar

Masih ingat game Star Wars 1313? Ya, sebuah game yang sangat menarik perhatian ramai ketika pertama kali diperlihatkan semasa E3 2012.
Pada ketika itu, ramai menggambarkan game itu sebagai sebuah game yang mirip siri Uncharted, tapi dalam dunia Star Wars. Jalan cerita yang didedahkan ketika itu adalah ia akan menelusuri kisah Boba Fett ketika muda yang hidup di kawasan bawah tanah planet Coruscant yang dikenali sebagai Level 1313.
Walau bagaimanapun, potensi game ini tidak pernah menjadi realiti kerana Disney telah membatalkan segala projek Star Wars yang sedang berjalan ketika itu, iaitu harta intelek (IP) yang baru sahaja mereka beli.

Terkini, gameplay prototaip untuk game itu telah tersebar di Internet. Berbeza dengan gameplay rasmi sebelum ini yang memperlihatkan Boba Fett sebelum menjadi bounty hunter yang terkenal, gameplay prototaip yang baru sahaja tersebar ini memaparkan Boba Fett lengkap dengan kostum serta helmet ikoniknya.
Gameplay ini hadir dari channel Youtube The Vault yang rajin mengkaji tentang game-game Star Wars yang pernah dibatalkan sebelum ini.
Korang boleh saksikan gameplay prototaip ini di bawah:


Guitar Hero Live: 12 Lagu Yang Bakal Berada Di Dalam Game

Guitar Hero adalah sebuah game berasaskan muzik yang diminati ramai. Ia bakal keluar dipasaran pada 20 Oktober ini dan ini adalah senarai lagu yang korang boleh enjoy nanti!
Berikut adalah senarai lagu yang terdapat dalam game kelak:
1. Living Colour – Cult Of Personality
2. Pat Benatar – Hit Me With Your Best Shot (Live)
3. Ratt – Round and Round
4. Slipknot – Before I Forget
5. AFI – Girl’s Not Grey
6. Warrant – Cherry Pie
7. Incubus – Drive
8. Faith No More – Epic
9. Audioslave – Cochise
10. Survivor – Eye of the Tiger
11. Queen – We Are The Champions
12. Disturbed – Down With The Sickness
Dan kalau korang teringin dengar lagu-lagu ini, developer FreeStyleGames telah mengeluarkan playlist yang korang boleh dengar di Spotify.
Guitar Hero Live boleh diperolehi untuk platform PlayStation 3, PS4, Wii U, Xbox 360 and Xbox One.
Versi mobile juga akan boleh didownload untuk iOS.


Parodi Battlefield 2042, Clownfield 2042 Kini Dilancarkan Di Steam, Hanya RM2.70

Mahukan game shooter yang lebih santai, dan lebih menarik, yang memparodikan salah satu game shooter terbesar tahun 2021? Memperkenalkan Clownfield 2042.
Clownfield 2042 merupakan sebuah game first-person shooter yang dibangunkan Riverside Sports dengan grafik yang lebih bersifat kartun. Seperti yang dapat kita lihat dalam judulnya, logonya dan gameplaynya, tentunya ia merupakan game parodi kepada Battlefield 2042.

Selain itu, menurut DSOgaming, beberapa ciri lucu lain juga ditampilkan dalam game ini untuk memberikan tamparan dan kritikan kepada Battlefield 2042, seperti melanggar hukum fizik, melanggar peraturan yang sepatutnya dimainkan dalam game shooter, serta sengaja meletakkan bug dan glitch yang tidak akan diperbaiki.
Malah, antara game mode yang ada juga merupakan satu parodi kepada Battlefield 2042, iaitu Hovercraft Zone yang mengkritik kegunaan terlampau banyak Hovercraft dalam game DICE itu.
Clownfield 2042 boleh dibeli di Steam dengan RM3. Namun sehingga 8 Januari ini, terdapat diskaun 10%, maka kini game itu kini boleh didapati pada harga hanya RM2.70.


Total War: Warhammer 2 Tampilkan Peperangan Grand Fantasy – Akan Datang 28 September!

Sega telah menerbitkan trailer gameplay bagi game mereka Total War: Warhammer 2 di E3 sebentar tadi.

Sega telah mengumumkan, mereka yang pre-order game Total War: Warhammer 2 atau mereka yang membeli game tersebut pada minggu pertama akan mendapat bonus percuma dalam bentuk Race Pack DLC yang akan diumumkan kelak.
Total War: Warhammer 2 adalah siri game kedua bagi simulasi peperangan real-time strategy popular yang memberikan korang gerombolan askar dari dunia fantasi Warhammer termasuk Lizardman, dinosaur, ork, elf, dan dragon!


Elder Scrolls: Blades – Update Baru Percuma dan Cross-Save di Multiplatform

Game mobile yang free-to-play ini mendapat questline terbaru berdasarkan naga dan pelbagai tambahan menarik secara percuma membolehkan pemain pindah dari mobile ke Nintendo Switch dengan fungsi cross-save.

Elder Scroll: Blades (ESB) mendapat sokongan cross-save antara mobile dan Nintendo Switch membolehkan pemain pilih untuk main antara dua platform ini mengikut citarasa diri.
Dragon Questline terbaru menambah seekor Ancient Dragon untuk dilawan dan team up dengan dragonslayer misteri untuk menumpaskan naga tersebut.

Level cap sudah di naikkan dimana player yang sudah level 50 dan mempunyai exp lebih akan beransur menaikkan level lebih dari 50.
Jewelry baru membuat anda tampak lebih berseri dari orang lain dengan menempah di Smithy atau beli terus dari Enchanter’s Tower.
Pekerjaan baru ditambah termasuk beberapa scenery dan cara untuk test skill kombat pemain. Lawan NPC one-on-one di dalam Solo Arena Battle Jobs.
Audio terbaru termasuk suara voice over dari NPC so jangan terkejut jika ada orang dari town bersembang dengan korang! Voice over juga ditambah ketika major quest dan Solo Arena.


DotA 2: Shanghai Major Medan Anak Muda Malaysia Pamer Kehebatan!

Pada 25 Februari 2016, iaitu hari Khamis, akan berlangsung satu pertandingan DotA 2 di Shanghai, China. Pertandingan ini menawarkan wang tunai sebanyak RM 12,600,000 kepada 16 team terbaik dari seluruh dunia.
Dan yang lebih menarik ialah 5 pemain DotA berasal dari Malaysia iaitu Mushi, Midone, Ohaiyo dan Net yang mewakili Fnatic, manakala Chuan akan mewakili team Newbee.

Team Fntic diundi dalam Kumpulan B bersama-sama jaguh dari China VG dan juga bekas juara dunia Alliance. Dikhabarkan Team Fnatic sudahpun berada di China 7 hari awal bagi membuat persiapan menghadapi pertandingan ini.

Adakah Fnatic mampu mengulangi kejayaan mereka pada kejohanan yang lalu dengan menduduki tempat 3 terbaik? Bersama-sama kita bagi sokongan yang padu kepada mereka ini nanti.
ADIOS!!


A Way Out Kini Terjual 2 Juta Salinan, Game Co-Op Seterusnya Diacah

A Way Out dilancarkan pada Mac 2018. Selepas hanya sebulan dilancarkan, game ini berjaya terjual sebanyak 1 juta salinan.
Terkini, selepas lebih daripada setahun dikeluarkan, A Way Out akhirnya berjaya mencapai angka jualan sebanyak 2 juta salinan.
Hazelight Studios mengumumkan berita ini melalui satu tweet, yang mana turut berterima kasih kepada para peminat yang telah bersama-sama menjalani kisah Leo dan Vincent. Mereka turut mengacah game co-op seterusnya yang sedang mereka bangunkan, mengatakan para pemain akan jadi “gila” dengan game tersebut.
https://twitter.com/HazelightGames/status/1159499089492480000?s=20

Dalam review Boleh Beli or Boleh Blah!?, penulis mengatakan, “Sekiranya korang mahukan sebuah game yang fokus kepada jalan cerita yang mantap serta gameplay yang agak ringan, menikmatinya bersama pemain kedua korang – ini adalah sebuah game yang BOLEH BELI untuk korang.”


Sony Yakin Jualan PS5 Akan Cecah 100 Juta Unit Sepanjang Hayatnya

Sony cukup yakin bahawa PlayStation 5 yang bakal dilancarkan pada bulan ini akan berjaya mencecah jualan lebih daripada 100 juta unit sepanjang hayatnya kelak.
Perkara ini dinyatakan oleh CFO Sony, Hiroki Totoki ketika membentangkan laporan kewangan terbaharu syarikat tersebut baru-baru ini, lapor GamesRadar.
Angka ini tentunya objektif yang sangat realistik kerana sepanjang kewujudan jenama PlayStation, hanya PS3 sahaja konsol mereka yang tidak berjaya mencecah jualan melebihi 100 juta unit, manakala PS1, PS2 dan PS4 berjaya melakukannya dengan cemerlang.
Sebagai perbandingan, konsol PlayStation dengan jualan tertinggi pada ketika ini ialah PS2 dengan 155 juta unit, diikuti dengan PS4 (113.5 juta dan masih lagi rancak), PS1 (102.4 juta) dan PS3 (87.4 juta). PSP pula berjaya terjual sebanyak 76.4 juta unit.
Totoki turut mendedahkan yang Sony menjangkakan bahawa jualan PS5 akan lebih tinggi berbanding PS4 dalam tempoh tahun fiskal pertama.

PS5 akan dilancarkan pada 12 November di beberapa negara terpilih. Untuk pasaran Malaysia, Sony akan mengumumkan tarikh pelancaran dan harganya apabila mereka sudah bersedia.


Ragnarok X: Next Generation: Kemaskini Pet System Kini Dilancarkan – Tangkap Dan Jaga Haiwan Comel

Tiada peneman yang lebih setia dalam hidup selain haiwan peliharaan yang kita jaga dan sayang. Itulah apa yang bakal dihidupkan dalam Ragnarok X: Next Generation.
Nuverse telah mengumumkan kemaskini Pet System kini sudah dilancarkan dalam Ragnarok X: Next Generation.
Bagi yang pernah bermain game asal Ragnarok Online, tentunya masih ingat tentang Pet System yang menawarkan pilihan peneman raksasa (yang comel!) untuk para pemain tangkap dan jaganya, yang kemudiannya akan mengikuti pemiliknya ke mana sahaja. Kini, Pet System itu akan turut dibawa masuk ke dalam Ragnarok X: Next Generation.

Dalam Ragnarok X: Next Generation, setiap peneman comel ini akan memiliki kekuatan pasifnya tersendiri, yang mampu memberikan bantuan kepada para pemain dalam meneruskan pengembaraan. Malah, meningkatkan Intimacy Level untuk haiwan peliharaan ini akan membuatkannya belajar 6 skill aktif yang boleh digunakan semasa pertempuran.

Melalui kemaskini terbaharu ini, para pemain akan mempunyai 16 haiwan peliharaan untuk dijadikan koleksi: 9 ekor perlu ditangkap, dan 6 lagi perlu dievolusi, manakala Phreeoni hanya akan tersedia melalui beberapa event. Para pemain akan dibenarkan untuk mengubahsuai haiwan peliharaan ini untuk menjadi peneman yang sempurna semasa di dalam dan luar pertempuran.
Untuk unlock Pet System ini, pemain perlu melepas base level 60. Selepas itu, Adventurer perlu menyelesaikan tiga guided quest, mengajarkan bagaimana untuk membeli slingshot, bagaimana untuk mengisinya dan bagaimana untuk unlock Pet Encyclopedia.

Dalam kemaskini Pet System ini juga, pemain akan turut berpeluang mengambil bahagian dalam dua event istimewa — Poring vs. Lunatic Event dan Pet Adventures Event — yang mana setiap event ini akan menghadiahkan ganjaran yang pasti pemain tidak mahu terlepas.

Korang boleh muat-turun Ragnarok X: Next Generation untuk iOS di sini, dan Android di sini.
JomBaca: Streamer Indonesia Ini Terima Sumbangan Hampir RM300k Ketika Bermain Ragnarok X: Next Generation


Microsoft Tiada Perancangan Untuk “Xbox One Point Five”

Selepas khabar angin mengatakan Sony sedang membangunkan console yang baru, adakah Microsfoft akan mengikut jejak yang sama?

Pada acara sidang media Microsoft’s Build 2016 minggu lalu, Head of Xbox, Phil Spencer telah bercakap mengenai beberapa perkara yang berkaitan dengan Xbox. Antara yang menjadi perhatian ramai adalah sama ada Microsoft akan mengikut langkah Sony dalam mengeluarkan current-gen console, Xbox One versi baharu ataupun tidak.
Bercakap kepada Gamespot, Spencer berkata beliau bukan peminat kepada versi baharu Xbox “One Point Five” (nama yang direka sendiri selepas khabar angin PS4.5). Beliau berkata, sekiranya mereka ingin mengeluarkan console yang baharu, pastinya mereka akan berganjak ke satu tahap yang jauh lebih besar, bukan hanya sekadar update yang kecil.
Spencer menambah, beliau tidak tahu menahu langsung mengenai apakah perancangan Sony untuk mengeluarkan console versi baharu itu. Dan Microsoft tetap dengan pendirian untuk tidak mengikut jejak Sony itu (jika benar).
Memetik kata-kata beliau:

“I’m not a big fan of Xbox One and a half. If we’re going to move forward, I want to move forward in big numbers.
For us, our box is doing well. It performs, it’s reliable, the servers are doing well. If we’re going to go forward with anything, like I said, I want it to be a really substantial change for people–an upgrade.”

Sebelum ini, 3 sumber yang boleh dipercayai, iaitu Kotaku, Digital Foundry dan The Wall Street Journal telah melaporkan bahawa Sony sedang dalam pembangunan untuk mengeluarkan PS4 versi baharu yang bakal menaiktaraf beberapa features di PS4 versi kini.
JomBaca: Xbox & Playstation Boleh Berentap Bersama Pada Masa Akan Datang?


15 Games Yang Bakal Menggegar April 2016!

Bulan April ini akan menampilkan pelbagai game menarik seperti Dirt Rally, Dark Souls III, Bravely Second dan Star Fox Zero yang pasti membuat peminat-peminatnya ternanti-nanti!
Stikbold! A Dodgeball Adventure

Stikbold! adalah sebuah game yang berunsurkan sukan dodgeball dan sangat dipengaruhi dengan budaya dari era 70-an. Ia mempunyai mod single-player dan juga local multiplayer.
Stikbold! mempunyai penceritaan yang ringan, mudah difahami dan gameplay yang ringkas tapi menyeronokkan. Sebuah game yang boleh dinikmati di masa lapang seorang diri atau pun bersama ahli keluarga dan rakan yang datang bertandang ke rumah.
Platform:

Win (1 April)
PS4 (5 April)
Xbox One (8 April)

Assassin’s Creed Chronicles Trilogy Pack
https://www.youtube.com/watch?v=obB__Pobm4s&feature=youtu.be
Assassin’s Creed Chronicles bakal membawa pemain ke 3 buah negara iaitu India, China dan juga Russia. Ia merupakan sebuah game yang membawa genre 2D platformer dan akan tetap memberi peluang kepada pemain untuk menikmati aksi bertarung dan menyelinap sebagai seorang Master Assassin.
Platform:

Win (9 Februari)
PS4 (9 Februari)
Xbox One (9 Februari)
PS Vita (5 April)

DiRT Rally

DiRT Rally menjanjikan pengalaman yang autentik dan teruja kepada peminat perlumbaan rally. Studio Codemasters telah menekankan bahawa DiRT Rally merupakan sambungan spritual kepada siri Colin McRae Rally yang sememangnya dipuji oleh pengkritik game perlumbaan rally.
World Rallycross juga telah memberikan kebenaran kepada DiRT Rally untuk menggunakan semua kereta dan trek dalam pelbagai pertandingan rally seluruh pelusuk dunia. Cabaran pasti menanti anda dalam dunia single-player dan pastinya dalam perlumbaan multiplayer.
Platform:

Win (7 Disember 2015)
PS4 (5 April)
Xbox One (5 April)

Quantum Break

Sebuah game yang membawa pemain dalam dunia aksi bergenre third-person shooter. Ia mengisahkan seorang lelaki yang bernama Jack Joyce yang mampu mengawal masa dengan memperlahan atau mempercepatkan mengikut keperluannya.
Quantum Break bakal mempunyai siri live-action-nya sendiri tidak lama lagi dan pilihan yang dibuat di dalam game oleh pemain akan mempengaruhi jalan cerita siri ini. Sebuah idea yang menarik oleh studio Remedy Entertainment tetapi masih terlalu awal untuk menyatakan bahawa ia akan memberi impak positif ataupun negatif.
Platform:

Win (5 April)
Xbox One (5 April)

Dark Souls III

Dark Souls III. Sebuah game yang tidak perlu diperkenalkan lagi. Malah mereka yang tidak pernah mencubanya sudah tentu tahu sedikit sebanyak mengenai siri action-adventure yang tidak pernah memberi belas kasihan dalam menghukum pemain.
Direka sebagai penghormatan kepada game-game dahulu yang gemar memberi cabaran, siri Dark Souls sememangnya mempunyai peminat-peminatnya tersendiri.
Persoalannya sekarang, ada berani?
Platform:

Win (12 April)
PS4 (12 April)
Xbox One (12 April)

Ratchet & Clank 2016

Ratchet & Clank adalah sebuat platformer-shooter yang direka oleh Insomniac Games dan merupakan sebuah remake untuk game pertama siri ini. Ia dikatakan akan berkait rapat dengan filem Ratchet & Clank yang bakal keluar tidak lama lagi.
Platform:

PS4 (12 April)

Bravely Second: End Layer

Bravely Second: End Layer adalah sebuah JRPG yang direka oleh Silicon Studio khas buat Nintendo 3DS. Ia adalah kesinambungan dari Bravely Default iaitu game yang pertama untuk siri ini.
Bermula apabila Tiz Arrior tersedar daripada koma selepas diselamatkan oleh Magnolia Arch yang merupakan Ba’al Busters yang terakhir. Kedua-dua pasangan ini akan mengembara dalam dunia yang dikenali sebagai Luxendarc dan bakal bertemu pelbagai watak yang baik dan jahat.
Platform:

3DS (15 April)

Danganronpa 2: Goodbye Despair

Danganronpa 2: Goodbye Despair merupakan sebuah game yang sesuai bagi mereka yang sukakan pengalaman yang berlainan dan unik. Ia merupakan sebuah game yang direka oleh Spike Chunsoft dan bergenre visual novel adventure. Ini adalah sekuel bagi Danganronpa: Trigger Happy Havoc.
Penceritaan game ini bermula apabila sekumpulan pelajar sekolah menengah telah diperangkap di sebuah pulau oleh guru besar mereka iaitu Monokuma – seekor beruang sentien. Untuk menyelamatkan diri, mereka harus membunuh salah seorang dari kumpulan mereka dan pada masa yang sama tidak tertangkap oleh pelajar lain!
Platform:

PSP (5 September 2014)
PS Vita (5 September 2014)
Win (18 April)

Invisible, Inc.

Klei Entertainment, sebuah studio indie yang terkenal dengan game seperti Mark of the Ninja dan Don’t Starve kini mencuba pula genre turn-based strategi melalui Invisible, Inc. Game ini telah pun mendapat pujian dari pelbagai pengkritik professional kini bakal berada di platform PS4.
Melalui Invisible, Inc, pemain akan mengawal ejen-ejen untuk melakukan penyelinapan dan perisikan ke pelbagai lokasi sekeliling dunia. Setiap langkah yang dibuat harus dilakukan dengan tepat dan berhati-hati kerana jika tersilap langkah, ejen-ejen tersebut pasti kehilangan nyawa mereka.
Platform:

Windows, OS X dan Linux (12 Mei 2015)
PS4 (19 April)

The Banner Saga 2
https://www.youtube.com/watch?v=boG0qvGhpmY
The Banner Saga 2 adalah sekuel kepada The Banner Saga yang telah menerima pelbagai anugerah seperti anugerah BAFTA. Game ini mengekalkan genre asalnya iaitu RPG strategi.
Meneruskan penceritaan mengenai tamadun Viking yang epik, game ini dijangkakan bakal meneruskan tradisi animasi lukisan tangan dan ditemani dengan muzik yang dikompos oleh Austin Wintory yang tidak asing dalam pencalonan Grammy.
Platform:

Windows, OS X dan Linux (20 April)
PS4 (19 April)

Star Fox Zero

Star Fox Zero sememangnya antara siri yang dinanti-nanti oleh peminatnya setelah sekian lama tidak dikeluarkan oleh Nintendo. Siri kali ini bakal mengetengahkan genre Scrolling shooter dan direka oleh studio PlatinumGames dengan bantuan Nintendo.
Menurut produser Shigeru Miyamoto, Star Fox Zero tidak mengikut sebarang garis waktu bagi siri dunia Star Fox yang terdahulu. Ini bermakna, ia bukanlah prekuel mahu pun sekuel bagi game Star Fox.
Platform:

Wii U (22 April)

Star Fox Guard

Star Fox Guard bakal diperolehi bersama Star Fox Zero. Ia berkonsepkan tower defense dan membenarkan komuniti membina level dan berkongsikan ia secara online!
Platform:

Wii U (22 April)

Hotaru no Nikki (htoL#NiQ: The Firefly Diary)

Sebuah game yang bergenrekan puzzle adventure ini bakal boleh didapati bagi platform Windows. Majalah Famitsu yang terkenal dengan ketegasan dalam memberi review dalam dunia gaming memberi pujian terhadap Hotaru no Nikki dan memberikan markah sebanyak 30/40.
Ia berkisar sorang gadis yang bernama Mion sedar di dasar runtuhan gelap pada 31 Disember 9999. Dengan bantuan seekor kelip-kelip, dia cuba membebaskan diri dari runtuhan itu dan pergi ke permukaan dunia. Dalam perjalanan beliau ini, pemain akan berjumpa dengan pelbagai watak unik dan menarik.
Platform:

PS Vita (24 Februari)
Win (25 April)

Gundam Breaker 3

Gundam Breaker 3 merupakan sekuel kepada Gundam Breaker 2 yang memberikan peluang kepada pemain untuk mengawal mecha kegemaran ramai dalam dunia siri Gundam. Peminat-peminat siri ini pasti gembira dengan penambahan pelbagai opsyen untuk mengubah suai mecha kegemaran mereka.
Platform:

PlayStation 4 (28 April)
PS Vita (28 April)

Lost Reavers

Lost Reavers adalah sebuah MMO free-to-play khas untuk platform Wii U. Sebuah tindakan yang berani oleh Bandai Namco untuk mengeluarkan game bergenre sebegini untuk Wii U. Ia bakal boleh didapati melalui Nintendo eShop dan bakal menggunakan talian rangkaian Nintendo Network.
Setakat ini, Lost Reavers menerima sambutan positif di Jepun.
Platform:

Wii U (28 April)


TGS 2016: Saksikan Iklan Terbaru PlayStation, Menyanyikan Lagu Rap Dalam Bahasa Jepun!

Masih lagi berkira-kira untuk membeli sama ada PS4 Slim? Mungkin lagu rap dalam bahasa Jepun ini bakal mengubah fikiran anda!

Sempena Tokyo Game Show 2016, Sony telah melancarkan video promosi terbaru untuk PlayStation 4 Slim. Ia memaparkan barisan game-game akan datang untuk konsol ini.
Jom layan:


Eh, Bully 2: Kevin’s Back Jack Untuk PS4 Leak Di Laman GameInformer?

Laman maklumat Bully 2 muncul di GameInformer, sebelum akhirnya dipadam! Misteri sungguh!

GameInformer menerbitkan laman maklumat bagi game bertajuk Bully 2: Kevin’s Back Jack untuk PlayStation 4! Laman ini kemudiannya dipadam dengan pantas – tetapi Internet lagi pantas!

Menurut screenshot di atas, game Bully 2 ini dijadualkan diterbitkan pada musim luruh – September – Disember 2017. Turut menarik perhatian, game ini boleh dimainkan berdua – adakah elemen co-op akan tersedia?

GameInformer telah mengeluarkan tweet berikut, menidakkan berita Bully 2 ini.

You might be seeing reports we have reported Bully 2 exists. This is in error. We have not heard anything about a sequel to Bully.
— Game Informer (@gameinformer) June 8, 2017
Antara spekulasi yang tersebar adalah:

Ianya berita benar – kerana GameInformer dan GameStop pernah mengikat kerjasama
Ianya berita palsu – mungkin ianya hanya template yang diletakkan, dan kebetulan ianya mempunyai maklumat sebegitu

Melihatkan E3 hanya beberapa hari sahaja lagi, kita hanya mampu menunggu untuk melihat samada berita leak ini #BetulKeBohong?
JomBaca: Senarai Mega Apa Yang Best Di E3 – Press Conference, Livestream, Berita, Spekulasi Dan Macam-Macam Lagi!


Assassin’s Creed Baru Tidak Akan Dikeluarkan Pada Tahun 2019, Ubisoft Sahkan

Bukan tiap-tiap tahun.

Ubisoft sendiri telah mengesahkan yang game Assassin’s Creed baru tidak akan dikeluarkan pada tahun 2019.
Bercakap di acara Gamescom 2018, CEO Ubisoft, Yves Guillemot mengatakan yang mereka tidak akan mengeluarkan sebuah game Assassin’s Creed baru pada tahun hadapan, sebaliknya mereka akan menyokong Assassin’s Creed Odyssey dengan mengeluarkan beberapa kandungan tambahan, lapor Gamespot.
Beliau turut menjelaskan yang faktor syarikat itu mengeluarkan Origins dan Odyssey pada dua tahun berturut-turut adalah disebabkan kedua-dua game ini telah dibangunkan pada waktu yang sama. Maka sebab itu, pelancaran kedua-dua game ini adalah dekat.

Siri game Assassin’s Creed cukup terkenal dengan pelancaran tahunannya. Namun, pada tahun 2016, siri ini telah berehat selepas dua game sebelumnya, Unity dan Syndicate mendapat kecaman yang teruk daripada para peminat dan pengkritik.
Apabila Ubisoft mengeluarkan Origins dan Odyssey pada 2 tahun berturut-turut, iaitu pada 2017 dan 2018, ramai yang beranggapan bahawa siri ini akan kembali kepada pelancaran tahunannya.
Dan CEO Ubisoft sudahpun menafikan dakwaan ini. Assassin’s Creed tidak akan kembali kepada pelancaran tahunan. Jadi, maknanya, khabar angin sebelum ini yang kononnya game akan datang Assassin’s Creed akan menggunakan latar belakang tamadun Jepun kemungkinan akan dikeluarkan pada tahun 2020?
Komen korang?

Assassin’s Creed Odyssey akan dilancarkan untuk PC, PS4 dan Xbox One pada 5 Oktober ini.


Helldivers 2: Gameplay co-op dan combat bersama ulasan daripada developer


Jom Dotarians Sekalian! Viewing Party ESL One Genting Akan Diadakan Di Berjaya Times Square!

Tak dapat ke Arena of Stars di Genting? Jangan risau, Media Prima bikin event Viewing Party ESL One Genting! Ada Mini DotA 2 tournament dan macam-macam lagi!

ESL One Genting akan dianjurkan pada 6 hingga 8 Januari ini di Arena of Stars, Genting Highlands. Setelah diumumkan sebagai penyiar rasmi untuk acara ini, Media Prima akan turut bekerjasama dengan ESL dalam menganjurkan Viewing Party ESL One Genting.

Sementara menantikan Grand Finals ESL One Genting pada pukul 6 petang di NTV7 dan Tonton, anda dan rakan-rakan boleh tunjukkan bakat DotA 2 dalam pertandingan mini ini yang diadakan di sana nanti! Pertandingan ini adalah terbuka kepada sesiapa sahaja yang menghadirkan diri pada hari tersebut. Senang kata, siapa cepat dia dapat!
Lebih menarik, selepas tamat pertandingan mini ini, siaran secara langsung akan diadakan besar-besaran di sini juga. Saksikan Grand Finals ESL One Genting bersama dengan peminat tegar DotA 2 yang lain – lebih ramai lebih meriah!
Berikut adalah butiran yang perlu anda tahu tentang pertandingan ini:
Nama: Viewing Party ESL One Genting
Lokasi: Boulevard Driveway Berjaya Times Square Mall
Tarikh dan masa: Ahad, 8 Januari 2017, 10 pagi hingga 12 tengah malam
Berikut pula adalah jadual serta aktiviti yang telah dirancang sepanjang hari tersebut:
10.00 AM : Pendaftaran terbuka untuk Mini DOTA Tournament
10.30 AM : Pre Hype oleh Pengerusi Majlis
12.00 PM : Mini Dota Tournament bermula
1.00 PM : Rehat makan tengah hari
2.15 PM : Mini Dota Tournament bersambung
4.30 PM : Perlawanan akhir Mini Dota Tournament
5.30 PM : Majlis penyampaian hadiah/bergambar berkumpulan
5.45 PM : Kata-kata pembukaan oleh Pengerusi Majlis – Hafiz & Farouk
6.00 PM : Siaran langsung Grand Finals ESL One Genting bermula
11.30 PM : Siaran langsung berakhir
12.00 AM : Acara berakhir
Apa anda tunggu lagi? Ajak semua geng-geng DotA 2 anda ke pertandingan mini ini seterusnya menyaksikan siaran langsung Grand Finals ESL One Genting bersama-sama!


Server Online FIFA 14 Termasuk Ultimate Team Akan Ditutup Oleh EA Pada Oktober Ini

Siapa yang masih bermain mode-mode online dalam FIFA 14? Nampaknya korang kena bersiap sedia untuk meninggalkannya.

Server untuk semua mode-mode online, termasuk mode FIFA Ultimate Team, dalam FIFA 14 akan ditutup oleh EA pada 18 Oktober ini. Ini berkuatkuasa kepada semua platform – iaitu di PC, PS3, PS4, Xbox 360, dan Xbox One.
Penutupan server untuk game yang dilancarkan pada tahun 2013 ini telah diumumkan oleh EA di laman web rasmi mereka. FIFA 14 yang kini sedang berada dalam senarai game EA Access, juga akan dibuang daripada senarai langganan tersebut.
Menurut laporan VG247, EA pada bulan ini telah menutup server untuk FIFA 12 dan FIFA 13.
Selamat tinggal FIFA 14.
Apa momen yang paling korang tak boleh lupa semasa bermain mode-mode online dalam FIFA 14? Kongsikan dengan kami di ruangan komen.
JomBaca: 6 Liga Yang Akan Ditampilkan Dalam FIFA 18 The Journey Dah Leaked? Betul Ke Bohong?


Pelakon Shazam! Ingin Lakonkan Watak Nathan Drake (Uncharted) Atau Joel (TLOU)

Siapa dah tengok Shazam!?

Dalam satu temuramah bersama sebuah laman web Brazil, mereka telah mewawancara Zachary Levi, pelakon utama Shazam!. Di antara soalan mereka adalah, karakter video game manakah yang beliau berminat untuk lakonkan di dalam adaptasi filem?

Sebagai seorang gamer, jawapan beliau sememangnya menarik perhatian kitorang. Beliau menjawab, beliau ingin melakonkan watak Nathan Drake dari video game Uncharted.
Jika saya perlu memilih, saya memilih untuk melakonkan watak Nathan Drake. Ianya pasti menyeronokkan. Ianya (Uncharted) adalah game yang menyeronokkan, dan Nathan adalah karakter yang hebat. Dia seperti Indiana Jones, saya ingin menjadi Indiana Jones.

Selain itu, beliau turut berkata beliau berminat untuk memainkan watak Joel daripada The Last of Us! Game tersebut mempunyai kisah yang menarik bukan sahaja bagi medium video game, bahkan dari mana-mana medium pun sepanjang tempoh 10 tahun lepas.
Kedua-duanya daripada Naughty Dog, tambah beliau lagi.
Kitorang seronok mendengar seorang pelakon Hollywood yang juga seorang gamer memetik nama Nathan Drake dan Joel sebagai karakter kegemaran. Awesome lah abam Levi.


The Suicide Forest – Game Yang Mengambil Inspirasi Dari Peristiwa Logan Paul Akan Dibuang Dari Xbox

Microsoft akan membuang game The Suicide Forest, sebuah game yang mengambil inspirasi daripada peristiwa Logan Paul dari program Xbox Live Creators Collection, seorang wakil dari Microsoft telah mengesahkannya kepada Polygon.
The Suicide Forest memerlukan pemain untuk menerokai hutan Aokigahara di Jepun, yang lebih dikenali sebagai “The Suicide Forest”. Objektif pemain adalah perlu mencari lebih banyak mayat yang mati akibat bunuh diri untuk menaikkan jumlah penonton di channel YouTube.
Game ini mengambil inspirasi daripada peristiwa seorang Youtuber terkenal, Paul Logan yang memuat naik video kontroversi yang mana dia menjumpai mayat seorang lelaki di hutan Aokigahara.
“Kandungan ini melanggar undang-undang di Store kami dan kami dalam proses untuk membuangnya,” seorang wakil Microsoft memberitahu Polygon. “Pengguna boleh membuat aduan terhadap kandungan yang tidak sesuai di halaman produk game atau hantarkan aduan terus ke [email protected]”.

Undang-undang Microsoft Xbox Store mengatakan bahawa “aplikasi dan metadata yang berkaitan mesti tidak mempunyai kandungan yang sensitif dan menyakitkan hati.”
Tambahan pula, Microsoft menekankan bahawa “kandungan mungkin boleh dikategorikan sebagai sensitif di sesetengah negara kerana undang-undang tempatan atau norma budaya.” The Suicide Forest telah melanggar undang-undang Microsoft.
Game itu mendapat perhatian dari pengurus komuniti global TT Games, Bear “Bearskopff” Parker, yang mana beliau menulis tentang game percuma itu di akaun Twitter-nya. Larry Hryb, pengurus komuniti Xbox, memberi respon terhadap tweet Parker untuk mengesahkan bahawa pasukan mereka sedang meneliti situasi tersebut.
https://twitter.com/Bearskopff/status/958472750468947968
Ini bukan kali pertama game berdasarkan peristiwa Logan Paul berada di pasaran. Di Google Play Store juga mempunyai game yang hampir sama, Logan Paul: Suicide Forest Run pada awal minggu ini. Ia boleh didapati untuk dimuat-turun dalam jangka masa pendek sebelum Google membuangnya.
“Idea utama game saya ini adalah untuk menunjukkan dalam cara yang sarkastik sebab kenapa Logan Paul pergi ke hutan itu.” Pencipta game The Suicide Forest, Simo Mediator memberitahu The Daily Dot. “Sebab utama game itu adalah untuk mendapatkan jumlah tontonan di YouTube dan game ini berniat untuk menjadi seperti game memes.”

Para pengkritik telah memberi penekanan terhadap kurangnya pemerhatian terhadap pasaran digital seperti Google Play Store dan Xbox Live Creators Collection sebagai satu sebab kenapa pelanggaran undang-undang ini berlaku.
Apabila Microsoft mengumumkan platform penerbitan sendiri Xbox pada tahun 2017, syarikat itu mengesahkan bahawa “sementara Microsoft takkan memegang pembangun-pembangun Creators Program ke perjanjian pendedahan atau kelulusan konsep, syarikat itu berkata ia mempunyai hak untuk membuang kandungan yang berbahaya dan tidak sesuai dari kedai Creators.”


Watch Dogs: Legion Keluarkan Trailer Resistance – Rekrut Sesiapa Saja Di Kota London

Ubisoft telah mengeluarkan sebuah trailer yang memfokuskan kepada Resistance yang ada dalam Watch Dogs: Legion. Jom layan:

Kita semua tahu apakah tarikan utama Watch Dogs: Legion — para pemain mampu merekrut sesiapa sahaja yang kita temui di kota London untuk masuk ke dalam Resistance, sebuah kumpulan yang mempunyai objektif untuk menumbangkan tentera upahan yang korup, kegiatan pemerdangan manusia dan pemerintahan kuku besi.
Dalam trailer ini, seperti yang telah diperlihatkan dalam gameplay sebelum ini, Ubisoft memaparkan bagaimana pemain boleh merekrut sesiapa sahaja NPC yang terlihat dalam game ini, termasuklah penggodam, pekerja buruh, malah seorang nenek yang sudah lanjut usia.
Watch Dogs: Legion akan dilancarkan pada 29 Oktober 2020 untuk PC, PS4, Xbox One dan Stadia, manakala akan dilancarkan ke PS5 dan Xbox Series X pada satu tarikh yang belum diumumkan lagi.
JomBaca: Far Cry 6, Assassin’s Creed Valhalla Dan Watch Dogs: Legion Turut Ada Naiktaraf Percuma Dari PS4 Ke PS5


Pertandingan Di Shah Alam Ini Bawakan 3 Game Bola Sepak – FIFA 20, PES 2020 & PES Mobile

Tiga game bola sepak dipertandingkan — mana orang-orang Shah Alam dan sekitarnya?
Nagaming bakal menganjurkan pertandingan esports yang mempertandingkan FIFA 20, PES 2020 dan PES 2019 Mobile. Ia bakal berlangsung di Star Avenue Lifestyle Mall, Shah Alam pada 19 dan 20 Oktober ini.
Hadiah kemenangan terkumpul yang ditawarkan ialah sebanyak RM4,000, dan terbahagi seperti berikut:

FIFA20 — RM2,000 (96 pemain)
PES 2019 Mobile — RM1,200 (64 pemain)
PES 2020 — RM800 (32 pemain)

Untuk info lanjut, korang boleh layari Facebook Event ini, atau boleh hubungi nombor-nombor di bawah:

FIFA 20 & PES2 020: +6012-5402341 (Yazid) atau +60132776615 (Fitri)
PES 2019 Mobile: +6011-23442130 (Hanif) atau +6011-23193029 (Nik)


Tarikh Pelancaran Crystal Dualshock 4 Diumumkan Untuk Pasaran Asia, 2 Lagi Warna Baru Didedahkan [KEMASKINI]

[KEMASKINI]:
Sebelum ini, Sony telah memperkenalkan tiga pilihan warna baru untuk Crystal Dualshock 4, iaitu yang berwarna merah, biru dan putih. Terbaru, Sony Interactive Entertainment Hong Kong Limited Singapore Branch telah mendedah dua lagi pilihan warna baru untuk Dualshock 4, iaitu Steel Black dan Midnight Blue, sekaligus mengumumkan harga tarikh pelancarannya.
Steel Black.
Midnight Blue.
Kesemua lima pilihan warna Dualshock 4 baru ini adalah berharga RM209 dan bakal dilancarkan di pasaran Malaysia pada 17 Oktober 2017.
[LAPORAN ASAL]:
Masihkan anda ingat controller PS1 lutsinar dahulu?
Sebelum ini, Sony pernah mengeluarkan Crystal Dualshock 4 untuk PS4 yang mendapat sambutan agak hangat.
Sambutan menggalakkan ini membolehkan penambahbaikan kepada Crystal Dualshock 4 PS4 iaitu memberikan pilihan USB atau tanpa-wayar dan menampilkan rekaan touch pad baru yang mempamerkan satu garisan cahaya di atas touch pad.
Controller lutsinar, Crystal Dualshock PS4
Sinar garisan cahaya direka khas untuk menyediakan petunjuk berdasarkan game seperti menunjukkan health bar pemain.
Tiga pilihan warna berbeza juga ditawarkan selain lutsinar Crystal antaranya adalah warna biru dan juga merah. Anda boleh tatap warna kegemaran untuk controller lutsinar di bawah:

Buat masa sekarang, Crystal Dualshock 4 yang bakal berada di pasaran pada Oktober 2017 ini hanya diumumkan untuk Amerika Syarikat dan Eropah. United Kingdom hanya dapat satu warna Crystal Dualshock 4 sahaja manakala Rusia tidak dapat controller lutsinar ini langsung.
Setakat ini, tiada lagi pengumuman untuk Crystal Dualshock 4 bagi pasaran Asia. Apa-apa pun, kami nantikan pengumuman Crystal Duelshock 4 dari Sony!


Satu Lagi Set Item Fortnite Battle Royale Diberikan Percuma Untuk Pelanggan PlayStation Plus

Ini bukan kali pertama Epic Games memberikan item-item percuma untuk pelanggan PlayStation Plus.
Set item yang terbaru ini akan memberikan para pemain 3 item eksklusif, iaitu Prodigy outfit, Tabulator back bling dan 2D “Pizza” emoticon.
Korang boleh dapatkan set item ini melalui pautan di sini, atau search saja di PlayStation Store dengan kata kunci “Fortnite PlayStation Plus”.

Fortnite Battle Royale boleh dimainkan di PC, PS4, Xbox One, Switch, iOS dan Android.


Battlefield 1: Saksikan Gameplay Mode Rush Buat Kali Pertama!

Jom kita tonton gameplay mode Rush buat kali pertama untuk Battlefield 1 di map Sinai Desert!

Semasa Gamescom tempoh hari, EA dan DICE telah memperlihatkan mode Conquest dalam livestream yang telah diadakan – memaparkan aksi all-out-war dengan 64 pemain (Youtubers dan streamers).
Selain itu, para pemain ini turut telah mencuba mode Rush, yang mana ia tidak ditunjukkan dalam livestream tersebut. Terbaru, mereka telah memuat naik gameplay mereka bermain mode Rush itu.
Jom layan gameplay dari LachlanPlayz:
https://www.youtube.com/watch?v=xc31TX5CMQQ
Seperti yang telah kami laporkan sebelum ini, Open Beta Battlefield 1 yang akan bermula pada 31 Ogos ini, bakal menyediakan mode Conquest dan Rush, di map Sinai Desert.
Game penuh Battlefield 1 akan dilancarkan pada 21 Oktober 2016 di PC, PS4 dan Xbox One.
JomBaca: Battlefield 1: Video Terbaru Paparkan Mengapa Vehicles Amat Penting Dalam Siri Battlefield


FIFA Online 3: Orange RF.Maestro Adalah Juara National Championship Season 6, Bawa Pulang RM16,000!

Orange RF.Maestro telah dinobatkan sebagai juara National Championship Season 6, sebuah kejohanan FIFA Online 3 yang dianjurkan oleh Garena, seterusnya membawa pulang wang tunai RM16,000!

Acara yang berlangsung pada 20 Mei 2017, Sabtu lalu, telah diadakan di IOI City Mall, Putrajaya, bersama-sama dengan pelancaran laptop terbaru daripada Acer, Predator 21 X. Kejohanan tersebut telah menyaksikan Orange RF.Maestro berjaya menewaskan eMaster dalam perlawanan akhir berformat best-of-5 king stay.
Dengan semua pasukan hanya memenangi satu perlawanan dan satu perlawanan kalah, ia menampilkan sebuah peringkat akhir National Championship antara yang terbaik pernah disaksikan.
“Saya sangat gembira untuk akhirnya memenangi kejuaraan yang kedua selepas berjaya rapat di kedudukan itu beberapa kali,” kata Wan Muhammad Hakim bin Wan Narizam Othman, atau lebih dikenali dengan nama P3rlisTeAmJr. “Saya ingin berterima kasih kepada kedua ibu bapa saya kerana menyokong saya dalam esports.”
Dalam satu kenyataan media yang dikeluarkan, Ketua FIFA Online 3 eSports, Syed Nazirul Nazrin berkata, “Saya gembira melihat P3rlisTeAmJr dan rakan sepasukannya menang pada hari ini. Ini membuktikan satu petunjuk bahawa akar umbi esports kita adalah kuat. 3 daripada 4 ahli Orange RF.Maestro masih pelajar, jadi masa depan FIFA Online 3 eSports di Malaysia adalah cerah.”
Keempat-empat pemain dalam Orange RF.Maestro akan berpeluang untuk bertanding dalam Fantasy Cup yang akan berlangsung tidak lama lagi.
Berikut adalah senarai para pemenang untuk National Championship Season 6:

Juara: Orange RF.Maestro (RM16,000)
Naib Juara: eMaster (RM8,000)
Tempat Ketiga: You Just Got Got (RM4,000)

Anda boleh saksikan suasana National Championship Season 6 yang cukup meriah dalam gambar-gambar di bawah, dikongsingkan oleh Garena kepada JomGaming:


Steam Memecahkan Rekod Lagi Apabila 18.5 Juta Pengguna Serentak Telah Dicatat

Adakah korang salah seorang yang sama-sama memecahkan rekod ini?

Steam, platform gaming terbesar di PC, semakin hari semakin berkembang berterusan. Terkini, Steam telah mencatatkan seramai 18.5 juta pengguna serentak. Ia telah meningkat daripada 17 juta yang telah dicatat pada November 2017.
Menurut laporan SteamDatabase, 18.5 juta pengguna yang log masuk ke dalam Steam itu, 7 juta daripadanya sedang bermain game. Sekiranya korang tidak tahu, bermakna, selain daripada 7 juta gamers ini, yang selebihnya mungkin hanya log masuk ke dalam Steam dan hanya di duduk di hadapan PC/laptop.
Di bawah adalah screenshot yang telah diambil di laman Steam & Game Stats, memaparkan angka 18.5 juta pengguna dicatatkan pada kira-kira pukul 11 malam, 6 Januari 2017.

Berapa pula jumlah pengguna serentak yang bakal dicatat Steam dalam masa beberapa bulan akan datang? Adakah rekod ini bakal dipecahkan lagi dalam masa terdekat? Korang ada jangkaan?


Hextech Mayhem: A League of Legends Story: Boleh Beli or Boleh Blah!?

Mari ikut rentak irama bersama Ziggs dengan bom buatannya sendiri dalam memusnahkan apa sahaja yang menghalang laluanya dalam Hextech Mayhem: A League of Legends Story.

Hextech Mayhem: A League of Legends Story merupakan sebuah game rhythm yang dibangunkan oleh Choice Provisions dan diterbitkan oleh Riot Forge untuk platform PC dan Nintendo Switch.
Ziggs vs Heimerdinger
Jalan cerita Hextech Mayhem mudah sahaja difahami untuk pemain. Ziggs mencuri teknologi dari Heimerdinger. Ziggs melakukan kemusnahan di bandar sementara Heimerdinger cuba untuk menghalang tindakannya.

Perwatakan Ziggs sangat menarik, gila-gila dan ceria. Dia sedikit sebanyak mengingatkan penulis kepada watak Crash Bandicoot yang juga mempunyai perwatakan yang hampir sama sepertinya. Interaksi Ziggs dan Heimerdinger juga menarik, lawak dan comel untuk ditonton.
Secara ringkasnya, jalan cerita tidak memeningkan dan cukup untuk mengisi ruang lore League of Legends.
Ikut Rentak, Makin Rancak
Seperti yang telah disebutkan, ini adalah rhythm game di mana pemain perlu menekan butang-butang tertentu pada masa yang tepat mengikut rentak irama muzik yang didendangkan.

Dalam Hextech Mayhem, disarankan korang bermain game ini menggunakan controller dan memakai headphone untuk mendengar rentak muzik dengan lebih jelas. Namun, bagi pemain yang tidak ada controller, korang masih boleh bermain sama ada menggunakan keyboard, mouse atau kedua-duanya.
Terdapat tiga butang utama iaitu atas, bawah dan bom. Setiap butang akan menggerakkan karakter Ziggs seperti atas untuk lompat, bawah untuk lompat ke bawah dan bom untuk Ziggs baling bahan letupannya. Semua ini perlu ditekan pada masa yang tepat mengikut irama muzik. Jika pemain dapat menghasilkan kombo yang banyak, rentak muzik akan menjadi lebih rancak.

Sepanjang permainan, pemain perlu mengumpul mata dan di akhir permainan pemain akan dinilai prestasi mereka. Terdapat 4 pingat yang disediakan iaitu gangsa, perak, emas dan platinum. Manakala mata yang telah dikumpul boleh digunakan untuk masa ke level seterusnya. Setiap levels mempunyai jumlah mata yang berbeza.
Walau bagaimanapun, sistem mata untuk mara ke level seterusnya ada sedikit masalah dengan mekanik yang sedia ada dalam game ini. Apa yang penulis maksudkan adalah mode freestyle.

Mode freestyle adalah salah satu mekanik di mana pemain perlu ‘keluar’ dari aliran rentak muzik untuk mendapatkan lebih banyak mata. Dengan kelajuan irama muzik, ia mungkin akan menjadi sukar untuk sesetengah pemain kerana jika tersilap langkah, pemain boleh gagal dan ia akan mengambil masa untuk Ziggs kembali beraksi.

Ada positif dan negatif untuk mode freestyle ini. Positifnya, pemain boleh cuba lagi sekali pada levels sebelumnya untuk menjadi lebih bagus. Negatifnya, bagi pemain yang mahukan permainan yang lebih kasual dan hanya mahu menghabiskan mungkin akan hadapi kesukaran. Sepatutnya perlu diberi pilihan sama ada boleh menggunakan mata atau pingat yang diperoleh untuk mara ke level seterusnya.

Kadangkala juga ada masalah pada butang terutamanya butang bawah di mana walaupun ditekan pada waktu yang tepat. Ia gagal bertindak balas. Ada sesetengah juga lagunya tidak sama rentaknya dengan aliran butang-butang.
Koleksi Muzik Sedap
Ini merupakan elemen terkuat dalam Hextech Mayhem. Sememangnya Choice Provisions berjaya menyajikan himpunan lagu-lagu yang menarik di mana rentaknya memang rancak untuk didengar. Sangat best.

Jika korang memang peminat tegar game rhythm dan peminat League of Legends, korang patut main Hextech Mayhem: A League of Legends Story.
+Himpunan lagu-lagu best+Game irama yang mencabar+Perwatakan Ziggs yang lawak
– Masalah pada ketepatan masa butang ditekan dan rentak muzik– Tiada pilihan sama ada untuk memilih mata atau pingat untuk mara ke level seterusnya


Sekuel PUBG Mobile, PUBG: New State Kini Dilancarkan Sepenuhnya Untuk Android, iOS

Setelah melalui beberapa sesi percubaan, PUBG: New State, iaitu sekuel kepada PUBG: Mobile, kini telah dilancarkan sepenuhnya.
Game battle royale itu kini boleh dimainkan dan dimuat-turun di lebih 200 negara, termasuk Malaysia, dari Google Play, App Store dan Galaxy Store.
Bagi meraikan pelancarannya, Krafton mengadakan kempen global eksklusif “Play With Friends” dari 15 hingga 21 November. Para pemain yang log masuk ke dalam game setiap hari berpeluang untuk memenangi emote dan medal eksklusif dalam game yang boleh digunakan untuk ditukarkan kepada item di store.
Video di bawah adalah video yang dikeluarkan Krafton, berkongsikan apakah pembaharuan yang dibawakan ke dalam sekuel ini.

Dalam kenyataan akhbar yang dikeluarkan sebelum ini, Krafton mendedahkan bahawa terdapat empat map yang akan ditampilkan semasa pelancaran, termasuklah map berlatarbelakangkan futuristik, Troi dan map asal, Erangel.
Mereka turut menegaskan yang game ini akan sentiasa mendapat kemaskini dengan kandungan-kandungan baharu, gameplay yang ditambahbaik serta servis mengikut musim yang memfokuskan kepada keseimbangan gameplay dan keseronokan.
Selain itu, Krafton kelihatan lebih tegas dalam menangani penipuan (cheating) dengan beberapa langkah anti-penipuan seperti mengharamkan program yang tidak dibenarkan, penggunaan emulator, keyboard/mouse dan sentiasa mengesan dan menghalang sebarang bentuk penipuan.
Terdahulu, ketika masih belum dilancarkan, seramai lebih 50 juta pemain telah melakukan pra-pendaftaran untuk game battle royale mobile ini — meningkatkan 10 juta daripada 40 juta ketika diumumkan September lalu.


Konami Janji Keluarkan Kemaskini eFootball 2022 Pada 28 Oktober, Baiki Isu-Isu Yang Dilaporkan

Konami telah mengeluarkan kenyataan baharu yang mendedahkan bilakah mereka akan mengeluarkan kemaskini pertama untuk eFootball 2022.
Versi 0.91 akan dilancarkan 28 Oktober ini, yang mana mereka menjanjikan akan memperbaiki isu-isu yang telah dilaporkan oleh para pemain. Butiran tentang apakah yang bakal diperbaiki itu masih belum didedahkan.

Update for our users pic.twitter.com/6DffY77Os7— eFootball (@play_eFootball) October 8, 2021

Minggu lalu, sehari selepas pelancarannya, Konami telah memohon maaf dan mengambil maklum terhadap masalah yang telah dilaporkan, antaranya kelajuan hantaran, operasi pertahanan, cutscenes, ekspresi muka, pergerakan pemain, dan pergerakan bola.
Tidak perlulah kami menulis panjang di sini tentang mengapa eFootball 2022 dikecam begitu teruk. Korang boleh baca reviu kami di sini.
Dalam reviu itu, penulis menyatakan, “eFootball 2022 ini ibarat kita datang ke rumah seseorang, tuan rumahnya menjemput kita minum, tetapi cawan yang dihidangkan itu kosong.”


Poster Filem Netflix Tiru Sebijik Poster ‘The Last of Us’, Druckmann Ketawa

Dah tiada idea lain ke?

What Still Remains merupakan sebuah filem di Netflix yang mula di-stream di platform tersebut sejak Ogos 2018. Apa yang membuatkan filem ini menjadi bualan hangat sekarang ialah apabila poster filem ini kelihatan serupa seperti poster game keluaran Naughty Dog, The Last of Us.
Korang boleh bandingkannya di bawah:

Persamaan dua poster ini ditemui oleh seorang pengguna Twitter, Rob Trench. Ia menjadi viral dan mendapat perhatian daripada pengarah The Last of Us sendiri, Neil Druckmann. Beliau sempat tweet dengan mengatakan, “Kejap… Betul ke ni?”, sambil meletakkan emoji ketawa.

Hold on… is this for real? 😂 https://t.co/pXsl8sO6Ba— Dr. Uckmann (@Neil_Druckmann) January 6, 2019

Walau bagaimanapun, menurut DualShockers, poster What Still Remains ini tidak lagi digunakan sudah beberapa bulan dalam mana-mana media untuk pemasaran, sebaliknya telah digantikan dengan poster dengan rekaan yang berbeza. Kemungkinan, ada dari pihak filem ini yang sudah perasan tentang persamaan dengan poster The Last of Us dengan lebih awal dan dengan segera telah menggunakan rekaan yang baru.
Menguatkan lagi teori ini apabila beberapa komen beberapa bulan lalu di video trailer rasminya di Youtube telah menegur tentang persamaan dua poster tersebut.


Ini Perbandingan Grafik Cyberpunk 2077 Pada 2018 Dengan Versi Pelancaran Di PC

Trend game AAA masakini, setiap kali sesebuah game dilancarkan, pasti grafiknya akan dibandingkan dengan grafik yang pernah diperlihatkan dalam trailer-trailer sebelumnya.
Cyberpunk 2077 yang baru sahaja dilancarkan beberapa hari lalu juga tidak terlepas untuk dibandingkan seumpama ini.
Youtube channel Cycu1 telah memuatnaik satu video yang membandingkan grafik Cyberpunk 2077 — antara video demo yang pernah CD Projekt Red tunjukkan pada tahun 2018 dengan grafik terkini game ini. Grafik yang dibandingkan ini ialah menggunakan GPU Nvidia GeForce RTX 3080 dengan setting grafik dan prestasi yang dimaksimakan.
Jom layan:

Tentunya grafik dalam game pada waktu ini kelihatan sungguh memukau. Jauh lebih baik daripada apa yang pernah mereka paparkan kira-kira dua tahun lalu itu.
Harus diingat, perbandingan grafik ini menggunakan PC dengan antara GPU paling berkuasa di pasaran masakini. Untuk konsol, terutamanya konsol asal PS4 dan Xbox One, ia menerima kecaman yang teruk daripada para pemain kerana menyajikan grafik dan prestasi yang cukup mengecewakan.


Jom Tonton Developer God of War Bersembang Tentang Gameplay Trailer

Jom tonton video gameplay trailer God of War dengan commentary oleh dua developer dari Santa Monica Studio.

Kita sudahpun mengetahui tentang beberapa info mengenai game terbaru God of War seperti ia tidak akan mempunyai Multiplayer dan bakal tonjolkan sifat “kemanusiaan” Kratos. Namun, sebagai peminat kipas-susah-mati siri ini, pastinya kita mahukan lebih maklumat mengenai game ini, betul tak?
Terkini, Mihir Sheth, Combat Designer dan Jeet Shroff, Gameplay Engineering Lead Santa Monica telah berkongsi maklumat terbaru dalam video commentary terbaru.
Mereka mengatakan game ini bakal mengetengahkan sebuah pengembaraan Kratos bersama anak lelakinya dalam meneroka landskap di utara Eropah.

Kratos dalam game ini akan cuba sedaya upaya untuk mengawal dan tidak menunjukkan sifat amarah kepada anaknya. Namun, sesekali, sifat panas barannya ini terserlah apabila beliau merasakan ianya perlu atau berada dalam situasi bahaya.
Mereka mendedahkan bahawa antara faktor mereka menukar camera angle adalah untuk memberikan pengalaman bertarung yang lebih visceral dan tegang. Ia membuatkan para pemain berasa lebih “dekat” dengan watak Kratos.
Jom tonton:

JomBaca: God of War: Latar Belakang Baru Di Mesir Pernah Dipertimbangkan


Glitch Paling Trending Di FIFA 21 Sekarang Lompatan Macam Super Mario

Sejak azali, glitch dan siri game FIFA sememangnya tidak dapat dipisahkan.
Kini, glitch yang paling banyak ditemui oleh para pemain dalam FIFA 21 ialah lompatan ke udara tidak masuk akal seumpama Super Mario. Apa yang melucukan (dan geram) ialah ia sering terjadi ketika sedang menggelecek tanpa sebarang pergeseran dengan pemain lawan.
Korang boleh tonton video glitch ini yang dimuatnaik ramai pemain di bawah.

pic.twitter.com/v4vlTJgQW1— Out Of Context Football (@nocontextfooty) October 24, 2020

I knew De Bruyne was a magician… But didn't know he could actually FLY! 😂😂😂 pic.twitter.com/Kjk3jhn8xU— Chris & Matt (@TwoSyncOfficial) October 13, 2020

Wait so this is common bug?! Wow man. #FIFA21 pic.twitter.com/9XEM7jwlHq— Nick 🇨🇦 (@Nick28T) October 23, 2020

Nobody can out jump CR7 in Fifa 21Thiago: Hold my Beer 🍻😂 #FIFA21 pic.twitter.com/dZxwPzxlli— Nishkkilan Pillay (@FirminoJnr9) October 5, 2020

#PS4sharehttps://t.co/bfTDwOp9W7 pic.twitter.com/P0d4ogRr6j— IDstank (@i_dstank) October 17, 2020

Fifa 21 c'est Doodle jump jsuis en larmehttps://t.co/rQ4oGm83R2 pic.twitter.com/7dKo6gjSfc— Doryah ! (@ttymany) October 13, 2020

Apa glitch paling mengarut yang korang pernah jumpa setakat ini dalam FIFA 21?


Filem The Division Kini Sudah Melepasi Fasa Pertama, Namun Tidak Akan Tiba Dalam Masa Terdekat

Sabar rakan-rakan, filem ini masih lagi lama untuk dapat kita lihat di pawagam.

Dalam laporan kewangan baru-baru ini, CEO Ubisoft, Yves Guillemot telah mendedahkan bahawa filem adaptasi daripada video game The Division, “kini berjalan lancar.” Walau bagaimanapun, beliau menyatakan bahawa ia tidak akan menemui para peminat pada masa terdekat kerana ia masih lagi mempunyai beberapa rintangan yang perlu dilalui sebelum ditayangkan di pawagam.
“Filem ini sedang berjalan lancar. Ia telah melepasi fasa pertama,” kata Guillemot dalam menjelaskan tentang perkembangan filem ini.
Ubisoft masih belum memilih studio Hollywood untuk mereka menjayakan filem ini, yang mana penulisan skirpnya juga masih lagi dalam tahap awal. Menyatakan tentang potensi kerjasama studio, kata Guillemot, “ramai yang berminat dengan filem itu,” tetapi tidak menyenaraikan mana-mana nama syarikat tersebut.
Ubisoft sebelum ini telah bekerjasama dengan Fox untuk filem video game pertamanya, Assassin’s Creed.

Sebelum ini, Ubisoft telah mengumumkan bahawa Stephen Gaghan bakal mengarahkan filem The Division ini, yang mana ia akan dibintangi oleh Jessica Chastain dan Jake Gyllenhaal.
Buat masa ini, tiada sebarang maklumat didedahkan tentang bilakah ia akan mulakan pengembaraannya, apatah lagi bilakah ia akan dikeluarkan di pawagam.


Shelob Diperkenalkan Sebagai Watak Penting Dalam Kisah Middle-earth: Shadow of War

Shelob, labah-labah gergasi yang muncul dalam siri asal trilogi Lord of the Rings.

Trailer ini telah diumumkan di Comic-Con oleh Monolith Productions semasa sesi panel temuramah Middle-earth: Shadow of War. Dasi sesi itu, beberapa info telah dikongsi seperti Troy Baker akan kembali sebagai Talion dan Alastair Duncan juga akan kembali sebagai Celebrimbor.
Shelob, si labah-labah gergasi nampaknya mempunyai pengaruh dalam kuat dalam penceritaan Shadow of War dengan percubaan mempengaruhi minda Talion – saksikan trailer ini dibawah.

Monolith Productions juga telah memperkenalkan fungsi Nemesis Forge bagi pemain-pemain Shadow of Mordor untuk memilih Follower dan Nemesis yang mempunyai ranking yang tertinggi untuk diimport ke dalam Middle-earth: Shadow of War kelak!
Middle-earth: Shadow of War akan diterbitkan pada 10 Oktober untuk PC, PlayStation 4 dan Xbox One.


Sekali Lagi, Rekod Pemain Online Serentak Di Steam Terus Dipecahkan, Kali Ini 22 Juta Pemain

Sekiranya perintah mengasingkan diri di seluruh dunia berterusan, nampaknya rekod ini akan dipecahkan dengan lebih kerap.
Baru minggu lalu, Steam telah mencapai rekod tertinggi untuk jumlah akaun yang online pada waktu sama, iaitu seramai lebih daripada 20 juta pemain.
Terkini, rekod minggu lalu itu berjaya dipecahkan lagi malam tadi, dengan bilangan pemain serentak online terbaharu dicapai ialah seramai 22,678,529. Secara tepatnya, ia berlaku pada 11 malam, Ahad (waktu Malaysia), atau secara perbandingan berlaku di waktu pagi di Amerika, tengah hari di Eropah dan waktu malam di Asia.
Walau bagaimanapun, rekod ini hanya memecahkan jumlah akaun online serentak, tapi tidak memecahkan rekod pemain yang sedang bermain dalam game, yang mana ia hanya hampir mencecah 7 juta pemain dalam game serentak pada malam tadi. Bermakna, lebih ramai hanya buka sahaja Steam atau cuma melihat-lihat game yang ada di Steam dan tidak bermain apa-apa game.
Adakah rekod ini akan dipecahkan lagi pada hujung minggu hadapan?
Terima kasih, PC Gamer.


Reviu eFootball 2022 – Detik Paling Hitam Sebagai Seorang Peminat Winning Eleven, PES

Sejak penulis mengenal apa itu ‘game’, sejak hari itulah penulis mengenal game bola sepak keluaran Konami — dari Winning Eleven kepada Pro Evolution Soccer (PES).
Dalam erti kata lain, penulis sudah bermain PES sejak kecil, menempuhi zaman kanak-kanak dan membesar bersama PES. Namun, apa yang Konami lakukan terhadap game bola sepak mereka tahun ini telah membunuh segala kenangan dan tradisi jenama PES itu sendiri.
Apa yang Konami telah lakukan sebenarnya? Okey biar penulis tarik nafas yang panjang kerana terlalu banyak perkara bodoh yang dilakukan.
Konami telah membuang dan menukar judul game bola sepak mereka kepada ‘eFootball’ sepenuhnya selepas tahun lalu masih lagi menggunakan judul ‘eFootball PES’; mengubah model bisnes dari sebuah game berbayar AAA sejak azali kepada game percuma (free-to-play) dengan sokongan berterusan (live service); menukar teras gameplay ke arah lebih memfokuskan kepada platform mobile (walaupun Konami sentiasa menafikannya).
Malapetaka

Game bola sepak merupakan satu genre yang masih belum (atau pembangun saja tidak mahu) menemui cara bisnes yang terbaik untuk membikin sebuah game free-to-play. Ini berbeza dengan genre game shooter, apabila banyak game shooter percuma di luar sana yang berjaya dari aspek bisnes, dalam masa sama tidak begitu kejam kepada para pemain — semuanya disebabkan bisnes game-game shooter itu yang hanya menjual item yang bersifat kosmetik.
Ini bukanlah apa yang berlaku kepada game-game bola sepak. Lihatlah apa yang EA Sports lakukan terhadap siri game FIFA mereka. Walaupun sudah membayar game AAA dengan harga yang mahal, peminat mode Ultimate Team perlu mengeluarkan lebih banyak wang sebenar untuk membina skuad yang lebih mantap. Pay-to-win.
Itulah yang ditakuti oleh para peminat setia PES apabila Konami mengumumkan game bola sepak mereka akan beralih ke model bisnes percuma sepenuhnya. Apabila mereka tidak lagi menjana pendapatan melalui jualan game seperti sebelum ini, mereka akan lebih kejam dalam mendokong unsur pay-to-win dalam mode Creative Team (dulu myClub, mode sama macam FUT) kerana itu satu-satunya sumber pendapatan mereka.
Ya, Konami ada mengatakan yang mode Master League bakal ada pada masa akan datang, yang dijual sebagai DLC secara berasingan, tapi ia bukan lagi fokus utama mereka.
Pelancaran Yang Memalukan

Tapi apa yang penulis nyatakan di atas itu, korang tidak perlu risau pun kerana Creative Team ke, Master League ke, atau apa-apa mode lain — semuanya belum lagi dilancarkan dalam versi yang sudah boleh dimainkan sekarang. Ya, betul.
Jadi, apa saja kandungan yang ada dalam versi pelancaran ini, yang sebelum ini Konami kata kononnya hanyalah sebuah demo?
Entah. Itu reaksi yang penulis boleh berikan. 3 jam bermain eFootball 2022, penulis tidak pasti apa sebenarnya yang Konami cuba sampaikan.
Ia ada satu mode yang dipanggil Event, mode di mana pemain pilih satu kelab, bertemu (matchmaking) dengan pemain lain, kemudian buat beberapa objektif, dan penulis seterusnya tidak tahu nak buat apa. Selain itu, ada pula satu lagi mode yang dipanggil Match, iaitu mode offline untuk kita bermain secara lokal.
Bahkan mode untuk invite rakan lain untuk berentap bersama (Online Friendlies) juga tidak ada. Yang ada hanya perlawanan online melalui matchmaking yang penulis pun tidak pasti apa tujuannya.
Apa yang membingungkan penulis adalah mode Event itu ada banyak kelab yang boleh dipilih — hampir sama bilangannya seperti game-game PES sebelum ini. Tetapi untuk mode Match, kita hanya diberi 9 pasukan sahaja.
Kenapa sekat perlawanan offline kepada 9 pasukan sahaja sedangkan ia masih dalam game yang sama? Tak faham.

Bengang Lagi Bingung
Ini penulis belum masuk lagi mengenai aspek paling penting dalam sesebuah game bola sepak: gameplay di atas padang.
Di sebalik kebangangan yang Konami lakukan ini, kesilapan terbesarnya adalah apabila menukar jenama, beralih model bisnes dalam masa sama menukar enjin pembangunan.
Ini bukanlah kali pertama Konami menukar enjin. Kali terakhir Konami menukar enjin untuk PES adalah semasa PES 2014.
Penulis bukanlah seorang yang mahir dalam bab teknikal pembangunan game. Apa yang penulis faham, pertukaran enjin adalah sesuatu yang perlu untuk mendapatkan teknologi-teknologi yang lebih moden.
Tapi apa yang penulis tidak faham, mengapa setiap kali Konami menukar enjin game bola sepak mereka, Konami akan sajikan gameplay yang tidak siap. Apa yang terjadi kepada PES 2014 dahulu, berulang lagi, malah lebih teruk dalam eFootball 2022. Tak pernah belajar dari kesilapan.
Tak tahulah siapa punya idea yang meluluskan untuk menukar jenama, mengubah model bisnes dan beralih ke enjin pembangunan baharu — semuanya dalam tahun yang sama.
Keras, Ketat, Kelam-Kabut

Apa yang teruk sangat dengan gameplay eFootball 2022?
Gameplay secara keseluruhannya terasa keras, ketat dan kelam-kabut. Gerakan menggelecek terasa berat, membuat hantaran terasa tidak responsif.
eFootball 2022 memperkenalkan Physical Play, satu ciri yang sememangnya terang lagi bersuluh meniru FIFA, membawakan permainan fizikal yang lebih keras dengan menekan butang L2 (butang pun sama dengan FIFA). Namun ianya serba tak jadi.
Physical Play ini terasa seperti terlalu over-powered (OP) di mana setiap kali menggunakannya pasti akan berjaya melanggar pemain lawan dengan ganas, walaupun si pelanggar itu hanyalah pemain yang ratingnya jauh lebih rendah. Bila dah terlalu OP, selalulah pula pengadil akan meniup wisel kerana terlalu kasar.
Senang cerita pengalamannya seperti mencuba game yang masih belum siap.
Itu belum sebutkan lagi bagaimana terlalu banyak framerate yang jatuh, sama ada ketika gameplay mahupun cutscenes, walaupun bermain di PS5.
Detik Hitam Dalam Sejarah
Seperti yang telah kami laporkan sebelum ini, Tidak sampai 24 jam dilancarkan, eFootball 2022 menjadi game paling rendah rating dalam sejarah di Steam, berdasarkan reviu yang diberikan oleh para peminat.
Pada hemat penulis, rating paling rendah ini sememangnya layak. Tidak perlulah penulis sebutkan kerana kita dapat lihat sendiri melalui perkongsian ramai peminat di media sosial mengenai bermacam bug dan glitch yang ditemui dalam tempoh tidak sampai sehari ia dilancarkan.

Konami: * drops #eFootball * https://t.co/5WwChBPHGCMe: are you high? Konami: pic.twitter.com/ALXCXovDxA— AlexND (@notalexnd) September 30, 2021

Thanks for kill my fav game @play_eFootball #efootball2022 here is a Video with Ansu Fati running like naruto pic.twitter.com/JQ2KRr2RwC— Ricardo Bassricky (@BassRicky_) September 30, 2021

🚨⚽ | NEW: Lionel Messi and Cristiano Ronaldo’s face scans in eFootball 2022 pic.twitter.com/hCVQvRBQ1a— Football For All (@FootballlForAll) September 30, 2021

I have loved PES as long as I can remember. eFootball had me worried straight away.This happened in my first match. What have they been doing for two years? It’s basically an in-progress demo. pic.twitter.com/CbfGFTuYfA— Nick Akerman (@Nakerman) September 30, 2021

eFootball 2022. pic.twitter.com/9aBHYpQhLQ— FutebolNews (@realfutebolnews) September 30, 2021

Masih Lagi Nafikan?
Selepas pelancarannya, penulis ingin lihat apa lagi Konami nak bersilat untuk menafikan bahawa eFootball 2022 merupakan sebuah game yang memfokuskan kepada platform mobile.
Masuk sahaja ke dalam game ini, perkara pertama yang dilihat adalah paparan menu dan antaramuka (UI) yang lebih mesra untuk pengguna mobile. Korang lihatlah sendiri dalam screenshot di bawah. Butang besar ‘Next’ di sebelah kiri bersaiz besar itu tentunya untuk memudahkan jari menekan di skrin.

Kemudian, masuk pula ke dalam Game Plan sebelum memulakan perlawanan. Segala-galanya dipermudah dan diringkaskan untuk pengalaman mobile.
Paling mengecewakan, cuma ada pilihan Formasi dan satu jenis taktik untuk sepasukan. Tiada lagi arahan individu yang boleh dikhaskan untuk setiap pemain. Identiti PES yang sebelum ini cukup terkenal sebagai sebuah game bola sepak yang amat teliti dalam mencorak taktikal sesebuah pasukan — dibuang begitu sahaja.

Duel Camera
Satu lagi ciri baharu yang ditampilkan dalam eFootball 2022 ini adalah Duel Camera. Bagi penulis, ciri ini sekali imbas nampak cool, tapi sebenarnya ia satu sudut pandang kamera yang sia-sia.
Duel Camera ini akan membuatkan kamera zum dengan lebih dekat apabila seorang pemain kelihatan seperti hendak menggelecek seorang pemain lawan. Maka, kamera akan lebih mendekat ke arah dua pemain itu, kononnya ingin membangkitkan satu pengalaman yang lebih bersifat peribadi.
Sudut pandang kamera ini bolehlah dikatakan menarik untuk kita TONTON, namun menyusahkan pemain yang sedang BERMAIN sebenarnya. Hal ini kerana tidak semua pemain yang semakin mendekat dengan pemain lawan itu benar-benar ingin menggelecek. Kadang-kala ia hanya menghampiri untuk memancing atau menarik pemain lawan sedikit ke hadapan agar ruang di belakangnya dapat dibuka.
Ada sesetengah situasi, penulis tiada hasrat pun untuk menggelecek, tapi lebih kepada ingin membuat hantaran jauh. Namun apabila kamera telah zum dengan lebih dekat, maka niat penulis itu terbantut dek kamera yang telah menutup pandangan penulis yang ingin menyampaikan bola kepada pemain yang di seberang sana itu.
Permainan Berterusan

Di sebalik sekian banyak ciri baharu yang penulis kecewa, sebenarnya ada satu ciri baharu yang benar-benar asli, bagus dan belum pernah diperkenalkan dalam mana-mana game bola sepak sebelum ini.
Ciri tersebut ialah permainan yang berterusan apabila situasi lontaran ke dalam (throw-in) dan sepakan gol (goal kick). Sebelum ini, kita hanya pernah disajikan dengan Quick Restart semasa mendapat sepakan percuma (free kick).
Maksudnya, apabila berlakunya throw-in atau goal kick, tiada cutscene yang akan mengembalikan setiap pemain itu ke posisi masing-masing.
Sebaliknya, apabila goal kick misalnya, penjaga gol akan terus mengutip bola itu di tepi/belakang gawang, terus meletakkan bola di dalam kotak 6-ela, dan bersedia untuk melakukan tendangan tanpa sebarang skrin loading. Sekiranya goal kick terjadi selepas tendangan sudut (corner kick), bek pertahanan yang naik perlu cepat turun ke bawah semula sebelum pemain lawan melakukan serangan balas pantas (counter attack).
Kesimpulan

Penulis umpamakan eFootball 2022 ini ibarat kita datang ke rumah seseorang, tuan rumahnya menjemput kita minum, tetapi cawan yang dihidangkan itu kosong.
Itulah apa yang Konami lakukan sebenarnya dengan pelancaran game bola sepak terbaharu mereka ini. Ya, ia tentunya sebuah game percuma, tapi walaupun percuma, takkan nak hidangkan para peminat setia ini yang telah bertahun menyokong tegar francais ini dengan sebuah game yang sesampah ini.
Penulis tidak tahu bagaimana Konami akan mampu untuk menyelamatkan game ini. Sejujurnya eFootball 2022 telahpun mati dibunuh oleh Konami, walaupun belum sempat ia dilancarkan lagi. Dan apabila ia dilancarkan, mayat eFootball 2022 pula disiat-siat tanpa rasa hormat.
Kecewa. Penulis benar-benar kecewa dengan eFootball 2022.
Selamat tinggal PES. Terima kasih atas segala memori yang telah dipahat bersama suatu ketika dulu.


Honor Play Umumkan Smartphone Gaming Laju Gila, Smart Gila, Murah Gila!

Untuk spesifikasi gaming tiptop sebegini – RM1249 ni murah la der…

Semalam Honor telah mengumumkan Honor Play – smartphone yang direka bagi gamers dan mobile gaming!

Apa yang buat kitorang tertarik pada pandangan pertama adalah designnya yang slim dengan skrin 6.3 inci dengan ratio screen-to-body 83.0% dan rekaan metal casing yang terasa padat. Kemasan binaannya dari rona warna Ultra Violet/Navy Blue serta berat 176g berbanding keselesaan dalam genggaman harus kitorang puji!

Bercakap pasal skrin, Honor Play hadir dengan IPS LCD touchscreen yang boleh memaparkan 16 juta warna pada resolusi 1080 x 2340 pixels – lebih kurang 409 ppi. Sebagai perbandingan Samsung Galaxy S9 hadir dengan paparan 529 ppi. Namun begitu pixel density Honor Play kelihatan sudah cukup mengagumkan.

Paling dibanggakan Honor Play semalam adalah kehadiran processor Huawei Kirin 970 10nm dengan 4x Cortex A73 2.36GHz + 4x Cortex A53 1.8GHz. Processor 64bit octa-core ini seringkali dibanding dengan Qualcomm Snapdragon 845 – processor high-end kebanyakan smartphone masakini. Dalam satu artikel WCCFTECH, Kirin 970 mengatasi Snapdragon 845 dalam beberapa ujian benchmark – tak banyak, tapi dengan tawaran harga Honor Play, ini mungkin menjadi deal-breaker.

Dengan processor power bagi smartphone dibangunkan untuk gaming – Honor Play turut hadir dengan beberapa ciri yang mengagumkan. Paling menarik adalah ciri dipanggil 4D Gaming Experience with Smart Shock – atau nama lainnya sistem vibration yang menggegarkan Honor Play mengikut profail senjata dan situasi di dalam game!

Sistem GPU Turbo juga turut dicanang semalam sebagai teknologi pacuan pemprosesan grafik hardware-software terintegrasi. Pendek kata, teknologi ini meningkatkan efficiency pemprosesan grafik sehingga 60%, mengurangkan penggunaan bateri sehingga 30% serta menghasilkan framerate yang lebih baik!

Turut gempak adalah ciri 3D surround audio yang melontarkan bunyian game pada 7.1 virtual channel Histen yang boleh disokong oleh penggunaan earphone dan headphone dengan kesan 3D stereo! Best bagi player shooter mobile seberti PUBG Mobile, Fortnite Android (yang baru leak), Free Fire, ROS, dan sebagainya.

Ciri lain yang seharusnya diberi perhatian adalah bateri 3,750mAh yang mampu bertahan 1.5 hari penggunaan berat serta standby time selama 16 hari – walaupun sejujurnya, siapa aje yang biarkan smartphone dia bercaj tanpa dipakai selama 16 hari?

Honor Play mempunyai charging port USB Type-C dan audio jack 3.5mm. Bagi aspek kamera pula, ianya hadir dengan kamera depan 16MP dan kamera belakang 2MP. Sejujurnya kamera secukup rasa bagi smartphone dibina khusus untuk gaming.
Honor Play akan mula dibuka untuk preorder pada harga RM1,249 dari sekarang sehingga 9 Ogos dan akan mula terjual bermula 10 Ogos ini.

Semalam Honor telah mengumumkan Honor Play – smartphone yang direka bagi gamers dan mobile gaming! Jom layan gambar-gambar acara ni.Artikel jomgaming.my/LwQgO
Posted by JomGaming on Selasa, 7 Ogos 2018


Berapa Besarkah Map Open-World Mafia III? Ia Lebih Besar Daripada The Division Dan Fallout 4!

Perbandingan keluasan map antara game-game open-world yang ada di luar sana – berapa besarkah map Mafia III?

Dalam video terbaru di channel TheyCallMeConor, ia telah memfokuskan Mafia III dalam siri popularnya – Across The Map. Seperti biasa, siri ini akan berjalan dari kedudukan paling utara hingga ke kedudukan paling selatan.
Mafia III mengambil masa 1 jam 23 minit untuk melakukannya. Map Mafia III sedikit kecil berbanding Red Dead Redemption (1:40) dan GTA San Andreas (1:36), dan yang pastinya jauh lebih besar daripada Fallout 4 (1:1) dan The Division (35 Minit).
Anda boleh saksikan video tersebut di bawah, memperlihatkan perjalanan di New Bordeaux. Lihat juga senarai penuh kesemua game yang telah channel itu masukkan ke dalam siri Across The Map ini.

Semalam, Hangar 13 telah mengeluarkan patch terbaru yang membuka game ini kepada sekurang-kurangnya 60fps selepas menimbulkan sedikit kontroversi sebelum ini.


Bergaya Sambil Bermain Star Wars Battlefront II Dengan Helmet Rasmi Inferno Squad

Alah membeli menang memakai, kan?

Korang berpeluang menyertai Inferno Squad dengan helmet terbaru yang dihasilkan oleh Anovos, pembuat barangan sains fiksyen ternama.
Helmet Inferno Squad ini dizahirkan dari protagonis utama single campaign Battlefront II,  Iden Versio. Pelakonnya, Janina Gavankar pun turut teruja dengan helmet ini melalui laman Twitternya.
Korang boleh mula buat pre-order sekarang berharga $339.95 (~RM1396.79) sehingga pada 27 November 2017 pukul 11:59pm PT (4:00pm pada masa tempatan) tapi selepas waktu itu, harga asal helmet Stormtrooper ini adalah $399.95 (RM1643.15).

Helmet ini direka khas mengikut skuad terbaik Empire iaitu dilengkapi dengan ikon khas Inferno Squad diketuai oleh Iden Versio dan juga mempunyai bahagian lensa berwarna merah gelap.
Selain itu, helmet ini juga mempunyai sistem pengubahsuaian saiz untuk memastikan keselesaan juruterbang TIE Fighters sehingga ke topi saiz US 8.
Amacam? Mengancam tak?
Star Wars Battlefront II sudah dilancarkan untuk PS4, Xbox One dan PC.


Marvel Spider-Man Bakal Ada Ayunan Web ‘Berdasarkan Fizik’ – Web Perlu Melekat Kepada Permukaan Untuk Bergerak

Untuk menjadi Spider-Man, anda harus berfikir sebagai Spider-Man. Kalau tidak… terjatuh seperti nangka busuk sebab tersalah ayun web.

Video gameplay Marvel Spider-Man baru-baru ini di E3 menampilkan aksi adiwira bertarung dengan anasir jahat dengan lincah bergerak di sekeliling New York.
Alamak tersilap ayun!
Kini, bila sudah ada video gameplay, orang sudah mula menganalisa bagaimana ayunan web dalam Marvel Spider-Man ini berfungsi dengan membandingkan dengan game-game Spiderman sebelum ini. Topik di forum NeoGAF oleh Messofanego membandingkan Marvel Spider-Man dengan Spider-Man 2 yang dibangunkan oleh Treyarch pada 2004 dan Amazing Spider-Man yang dibangunkan oleh Beenox pada 2012.
Jadi, melalui perbandingan antara ketiga-tiga game itu, Messofanego berkata Marvel Spider-Man “tiada momentum hebat” dan Spidey cuma ada “kepantasan tahap biasa” sahaja.
Korang nak cuba buat perbandingan sendiri terhadap ayunan web ketiga-tiga game Spider-Man? Cuba layan video ini untuk Spider-Man 2:

Dan ini untuk Amazing Spider-Man 2:

Menurut Insomniac, studio yang bertanggungjawab untuk membangunkan Marvel Spider-Man menyatakan dalam laman Twitter bahawa ayunan web dalam game ini adalah ayunan web ‘berdasarkan fizik’ dan ia bermakna web itu harus melekat kepada permukaan untuk pemain menghayunkan diri.

And in case you're wondering – swinging is all physics based and the webs attach to buildings 🙂
— Insomniac Games (@insomniacgames) June 13, 2017
Buat masa sekarang, Marvel Spider-Man belum keluar lagi dan masih lagi tiada tarikh rasmi. Kita kena tunggu dulu bagaimana Spider-Man akan menghayunkan web bila game atau demo nanti keluar.
Marvel Spider-Man adalah game eksklusif hanya untuk PS4 akan dikeluarkan pada tahun 2018.


Ini Jawapan Kami Terhadap Cemuhan Yang Dilontarkan Kepada Pemain Esports Malaysia Di Sukan Asia 2018!

Dua wakil Malaysia di sukan demonstrasi esports di Sukan Asia 2018 Jakarta-Palembang telah mencipta sejarahnya tersendiri.

Pemain Pro Evolution Soccer (PES) dari Malaysia, Muhammad “Keron” Khairul dan Mohd “Haikal” Haikal telah berjaya mara sejauh separuh akhir, sebelum terpaksa akur dengan kekuatan Jepun. Kemudian, dalam perlawanan penentuan pingat gangsa, duo negara ini telah tumpas di tangan Vietnam selepas mengheret mereka ke perlawanan ketiga dalam aksi yang penuh mendebarkan.

Memerhatikan ruangan komen di livestream acara ini, ada segelintir peminat yang melontarkan kata-kata yang tidak sedap dibaca. Lebih menyedihkan apabila ia adalah sesuatu yang tidak boleh dielakkan oleh para pemain atau sesuatu yang tiada asasnya sama sekali.
Dalam artikel ini, kami cuba untuk merespon kepada beberapa kenyataan tersebut.
Kenapa Malaysia Hantar Diorang Ni?
“Noob lah”, “Takda pemain yang lebih baik ke?”, “Kenapa Malaysia hantar diorang ni main?” — itu antara komen-komen yang dilontarkan apabila melihat pemain kita mula tewas kepada pasukan Jepun di separuh akhir.
Untuk pengetahuan korang yang tak tahu, pemilihan Keron dan Haikal bukan dipilih secara tangkap muat. Ia melalui proses kelayakan yang panjang.
3 bulan yang lalu, mereka berdua yang bertanding atas tiket clan Alpha Gaming telah memenangi pusingan kelayakan peringkat Malaysia — kejohanan yang semestinya disertai oleh jaguh-jaguh PES negara.
Seterusnya, membawa nama Malaysia ke peringkat kelayakan rantau Asia Tenggara, mereka beraksi dengan cukup cemerlang. Malaysia dan Vietnam adalah wakil Asia Tenggara secara merit, manakala Indonesia turut bertanding di acara kemuncak apabila layak secara automatik sebagai tuan rumah.
Itu cerita gandingan mereka. Ini kami ceritakan pula apa pencapaian mereka secara individu.

Kepada yang tidak kenal dengan Keron, mari kami perkenalkan. Beliau adalah pemain PES nombor satu Malaysia untuk musim 2017/2018. Selain pelbagai kejohanan yang dijuarainya sepanjang musim ini, beliau baru-baru ini telah turut menduduki tempat keempat dalam Kejohanan Akhir PES Asia Tenggara (PES SEA Finals) 2018 — yang mana ia adalah pencapaian terbaik yang tidak pernah dilakukan oleh mana-mana pemain tanah air dalam kejohanan tahunan itu.
Sumber: Wanro SyazwanHaikal pula dalam musim ini juga tidak kurang hebatnya. Beliau menduduki tangga ke-17 di ranking PESMalaysia.com — sebuah ranking yang dibarisi pemain kompetitif yang ramai, dinilai melalui kejohanan tempatan yang berlangsung selama setahun panjangnya.
Melalui proses pemilihan yang panjang ini, maka, pertanyaan “mengapa Malaysia menghantar mereka ini?” adalah pertikaian yang tiada asasnya langsung.
Kami berani mengatakan insan-insan yang memberikan cemuhan seperti ini adalah mereka yang tidak pernah terlibat dengan arena kompetitif PES tempatan kerana jika tidak, pasti mereka akan mengetahui tahap kemampuan yang dimiliki pemain yang terpilih ini.

Pemilihan Kelab
Ramai yang mempersoalkan. “Mengapa tidak guna Real Madrid atau PSG?”, “kenapa asyik pilih Barcelona dan Arsenal?”, “Itulah berlagak nak guna Inter?”.
Untuk pengetahuan saudara-saudari sekalian, sebelum sepak mula, pemilihan pasukan dalam game diikat dengan peraturan atau format yang sangat ketat. Formatnya ialah:
1. Hanya 9 pasukan yang dibenarkan — Barcelona, Arsenal, Liverpool, Schalke, Inter Milan, River Plate, Ac Milan, Corinthians dan Colo-Colo.
2. Satu pasukan hanya dibenarkan dipakai sekali sahaja dalam satu-satu pertemuan (satu lawan = 3 perlawanan — best-of-3). Bermakna setiap pertemuan dengan negara lain, 3 pasukan berbeza perlu digunakan.
3. Tidak boleh gunakan pasukan yang sama dengan pihak lawan.
Jadi, 3 peraturan ini sahaja sudah menjelaskan dengan sendiri. Setiap negara perlu memikirkan taktik dan strategi yang terbaik bagi menyesuaikan setiap pasukan yang dipilih — apatah lagi ia menampilkan format 1v1, 2v2 dan 1v1.

Kesimpulannya, kita usahlah terlalu mudah menghukum. Menaip di hadapan komputer dan telefon adalah cukup mudah berbanding mereka yang bertarung di atas pentas, disaksikan ribuan penonton, sama ada penyokong di venue kejohanan atau di rumah.
Kami ingin mencabar “pakar-pakar” ini untuk turun beraksi di kejohanan-kejohanan esports tempatan jika benar korang lah jagoan yang lebih layak. Turun ke arena permainan sebenar jika ingin melihat sendiri bagaimana industri ini dibangunkan secara langsung.
Jangan berkokok di luar gelanggang, bila diajak ke tengah menyusup di bawah kelangkang.


CS:GO Akan Dilancarkan Di China, Menggunakan Enjin Source 2, Operations Baru Akan Datang!

Nampaknya CS:GO akan mula menggunakan enjin Source 2 seperti yang mula dipakai DotA 2 baru-baru ini.

Di majlis pelancaran CounterStrike: Global Offensive di China baru-baru ini, beberapa maklumat penting telah diumumkan.

Pertama,  CS:GO akan mula memindahkan CS:GO ke enjin Source 2 tak lama lagi. Pembaharuan ini turut akan menambahbaik aspek user interface (UI) dengan membawa konsep UI DotA 2 yang bernama Panorama UI ke CS:GO pula.
Kedua, operation berikutnya bagi CS:GO dijangka akan dilancarkan musim panas ini antara bulan Jun ke September. Namanya dan maklumat lanjut belum diumumkan lagi – tetapi Valve mengesahkan banyak content akann datang tak lama lagi.
Ketiga, Valve juga mengesahkan mereka menggunakan konsep machine learning dalam melatih sistem mereka untuk mengenalpasti cheaters yang mengeksploitasi game tersebut.

Kesemua pengumuman ini dijangka akan tiba bersama pelancaran CounterStrike: Global Offensive di China 18 April ini. Jika ianya diterbitkan bersama CS:GO versi China, kita akan mula melihat ianya diaplikasi ke serata dunia kelak.
Dengan pelancaran ini nanti, China akan mula mendapat server di China, jadi bolehlah CS:GO makin maju di negara tersebut!
Seorang Redditor telah mengalihbahasa pembentangan tersebut dan berkongsi di imgur.
View post on imgur.com


Ubisoft Sasarkan Game Avatar, Skull & Bones Dilancarkan Sebelum April 2023

Ubisoft mempunyai beberapa game yang sedang dirancang untuk dilancarkan pada tahun fiskal yang berlangsung dari April 2022 hingga Mac 2023.
Dalam laporan kewangan terbaharu, Ubisoft menyatakan yang mereka menjadualkan pelancaran Mario + Rabbids: Sparks of Hope, Avatar: Frontiers of Pandora, dan Skull & Bones dalam tempoh tahun fiskal tersebut.
Yang menjadi perhatian paling utama tentunya Skull & Bones. Game pertempuran kapal di lautan itu merupakan antara projek yang paling lama tergendala dalam pembikinan Ubisoft pada ketika ini sejak pertama kali diumumkan pada acara E3 2017.
Dalam laporan yang sama, via VGC, Ubisoft turut berkongsikan perkembangan dan pengarahan terkini game tersebut.
Ubisoft mendedahkan yang Skull & Bones kini dibangunkan dengan fokus sebagai sebuah game multiplayer. Mereka akan menampilkan gameplay yang memfokuskan kepada multiplayer dan co-op dalam persekitaran open-world yang luas dengan latar belakang fantasi.
Ketika pertama kali Skull & Bones diumumkan, ia digambarkan sebagai sebuah game eksplorasi di Lautan Hindi yang boleh dilakukan bersama rakan-rakan ataupun secara solo.
Kali terakhir kita dengar tentang Skull & Bones adalah pada Julai 2020, di mana terdapat laporan yang mengatakan game pelayaran itu sudah berubah pengarahan, di-reboot kepada sebuah live service. Melihat kepada apa yang Ubisoft sebutkan dalam laporan kewangan terbaharu mereka ini, maka ia nampaknya selari dengan khabar angin live service tersebut.


Korang Boleh Main Pertempuran Pemadam Di Telefon Pintar Sekarang – Adakah Ke Arah Esports?

Masih ingat permainan penuh nostalgia di bangku sekolah dulu? Berlawan pemadam dengan menggunakan format “rampas”. Apabila berjaya “merampas” banyak pemadam pada hari persekolahan, kita akan pulang dengan penuh angkuh dan tersenyum lebar.

Kini, korang boleh main permainan legenda ini di telefon pintar. Berjudul “Rubber Wrestling”, game ini korang boleh muat-turun di Google Play Store (Android). Buat masa ini, game ini belum ada di Apple App Store (iOS).
Seperti pertempuran pemadam yang kita main sewaktu kecil, Rubber Wrestling turut meletakkan bendera negara di atas pemadam. Setakat ini, hanya lima negara yang boleh dipilih iaitu Malaysia, Indonesia, Singapura, Thailand dan Filipina.
Gameplaynya cukup ringkas. Kita pilih bahagian pemadam mana yang ingin kita tekan, kemudian lepaskan apabila ingin melancarkan serangan. Makin lama kita tekan, makin kuat pemadam itu akan “terbang”. Dan semestinya, permainan akan dimenangi apabila kita berjaya menghempap pemadam lawan.

Soalan yang penting sekarang, adakah Rubber Wrestling akan menjadi salah satu game esports pada masa akan datang?
(gurau je).


Tencent Dilaporkan Telah Membantu Pihak Polis China Untuk Menangkap 120 Pencipta Cheat PUBG

Pada tahun lepas, Tencent tidak berjaya untuk memperolehi game PlayerUnknown’s Battlegrounds dari pembangun Bluehole/PUBG Corp. Tapi pada bulan November, syarikat itu telah berjaya mendapatkan hak secara rasmi ke atas game itu di negara China.
Versi ini masih lagi belum dilancarkan di China. Walau bagaimanapun, menurut Bloomberg, Tencent dilaporkan telah membantu agen-agen pihak berkuasa untuk menumpaskan pembuatan perisian cheat.

Tencent telah bekerjasama dengan pihak polis untuk membongkar lebih kurang 30 kes yang berada dalam wilayah itu dan telah berjaya menahan seramai 120 orang. Individu yang ditahan telah dituduh sama ada mencipta atau ditangkap kerana mengiklankan perisian cheat tersebut yang membenarkan pemain untuk melakukan perbuatan yang dilarang seperti dapat melihat sesuatu walaupun berada di belakang dinding, memantau pergerakan setiap pemain dari pandangan atas atau membidik sasaran secara automatik.
Laporan itu juga dikatakan bahawa yang tertuduh telah menggunakan leaderboards game sebagai cara untuk mempromosikan aplikasi cheat tersebut. Satu iklan meminta kepada pemain untuk “mengekalkan kawalan dan pastikan setiap kills yang diperolehi hanya 15 orang sahaja setiap perlawanan” jika tidak mahu ditangkap.
Mereka yang ditangkap akan menjalani hukuman penjara.


Lebih Daripada 10 Game Baru Akan Diumumkan Di The Game Awards 2018 Pada Minggu Depan

The Game Awards merupakan antara majlis anugerah dalam industri gaming yang paling berprestij. Sejak beberapa tahun diadakan, ia bukan sahaja memberikan penghargaan kepada penggiat industri dalam bentuk anugerah, malah turut mengumumkan beberapa game baru serta memperlihatkan gameplay-gameplay baru.
Untuk edisi tahun ini, nampaknya ia akan mengangkat anugerah ini ke satu tahap yang baru. Penerbit dan hos The Game Awards, Geoff Keighley mengatakan yang akan ada lebih daripada 10 game baru akan diumumkan dalam majlis yang bakal berlangsung pada minggu hadapan itu. Selain itu, juga seperti tahun-tahun lalu, ia akan disajikan dengan beberapa perkembangan terbaru untuk game-game yang telah diumumkan sebelum ini.

We have such an incredible show coming together for next week. More than 10 new games will be announced for the first time during #TheGameAwards plus updates on existing titles too. We will share some teases in the days to come…. pic.twitter.com/3w17tFIuTA
— Geoff Keighley (@geoffkeighley) November 27, 2018
The Game Awards 2018 akan diadakan pada 7 Disember, 9.30am (waktu Malaysia) dan akan bertempat di Microsoft Theatre di Los Angeles, California.
Tahun ini, God of War dan Red Dead Redemption 2 mempunyai pencalonan tertinggi dan kita bakal menyaksikan pertarungan sengit antara kedua-dua game ini untuk merebut anugerah utama, Game of the Year.


Tales Of Beseria: Mystic Arte, Skills & Lebih Perincian Mengenai Oscar dan Teresa!

Mystic Arte kembali untuk unleash ultimate attack karakter-karakter korang!

Tapi sebelum itu, jom kita berkenalan dengan lebih detail mengenai Oscar dan Teresa. Seperti kami laporkan sebelum ini, Oscar dan Teresa adalah adik beradik tiri.
Oscar Dragonia dan Teresa Linares
 Nama penuh Oscar dan Teresa adalah Oscar Dragonia dan Teresa Linares. Mereka merupakan exorcist dari Abbey. Walaupun Oscar dan Teresa adalah dari kategori non-playable character, mereka adalah karakter yang penting dalam game ini.
Oscar adalah seorang praetor exorcist yang kuat. Dia akan bertembung dengan Velvet semasa dia cuba untuk melarikan diri daripada Titania, pulau penjara yang pernah kami laporkan sebelum ini.

JomBaca: Tales Of Beseria: Artorious, Pulau Penjara, Kapal Perang & 2 Karakter Baru Diperkenalkan!
Teresa juga adalah seorang praetor exorcist yang menyelia bandar Hellawes, salah satu bandar di bawah naungan Midgand Holy Empire. Dia digelar sebagai Laphicet “Number Two”.

Satu lagi karakter baru yang dikenalkan adalah Dyle. Dyle adalah lizard daemon, dan dia akan membantu Velvet melarikan diri daripada Titania.

Mystic Arte
Bagi korang yang tak biasa dengan apa itu Mystic Arte, ini adalah special attack paling kuat dalam game Tales of, lengkap dengan animasi khas! Mystic Arte digunakan dengan menggunakan satu sistem yang dipanggil Blast Gauge.

Skills
Ketika bermain Tales of Beseria, semakin jauh korang bermain, korang boleh kuatkan karakter-karakter korang dengan mengaktifkan skill-skill baru dan tersembunyi. Terdapat pelbagai efek yang boleh didapati daripada skills ini. Ada dua cara untuk mengaktifkan skill-skill ini; yang pertama adalah dengan mengaktifkan equipment skills korang dan yang kedua adalah dengan mengaktifkan skill yang daripada title.
Perkara ini nampak rumit, dan pihak developer berjanji akan memberikan lebih banyak perincian kelak.

 Sebagai bonus, developer menghadiahkan satu screenshot Laphicet kelihatan comel di situ.

Tales of Beseria bakal keluar di Jepun pada 18 Ogos 2016 pada platform PS3 dan PS4 dan awal tahun 2017 bagi seluruh dunia.


Destiny: Macamana Nak Dapat Pedang Exotic?

Nak tahu macamana nak dapatkan pedang exotic dalam The Taken King, DLC terbaru Destiny? Meh kitorang tunjuk macamana.

OK, sebelum korang buat apa-apa, korang kene habiskan quest utama The Taken King dan completekan mission ‘Dread Patrol’ untuk unlock map Patrol di Dreadnaught. Lepas tu terus balik Tower untuk minta quest ‘A Broken Will’ daripada Eris. OK, kita mulakan langkah pertama!
1. Jumpa Lord Shaxx.
2. Farm 25 Hadium Flakes and 10 Motes of Light di Dreadnaught Patrol. Gunakan exploit Sparrow Race untuk bukak chest dan optimise loot drop. Balik jumpa Lord Shaxx dengan materials tadi.

3. Pilih elemental yang korang suka – Arc, Void atau Solar dengan mengorbankan 25 Relic Iron, Spinmetal atau Helium Filaments.
4. Reforge pedang korang dalam quest ‘A Sword Reforge’. Upgrade dan infuse pedang hingga ke attack value 280 dan unlock perk ke-5. Jumpa Lord Shaxx sekali lagi.
5. Bunuh 50 Major dalam PvE dan 25 Guardians dalam PvP – kalau takde heavy weapon ammo, korang still boleh hentak enemies menggunakan handle pedang.
6. Masuk ke Patrol Dreadnaught menghala ke The Founts dan keluar melalui laluan terakhir sebelah kiri, lompat ke dalam lubang di dalam tanah dan teruskan sehingga korang jumpa pintu masuk ke sebuah bilik tengah.
7. Ada 3 Warden Knights kat sini dengan elemental shield yang berlainan. Turunkan nyawa diorang nih perlahan-lahan dan bunuh ketiga-tiga dengan satu Super untuk masuk ke Asylum. Bunuh semua enemies dalam tuh sehingga korang jumpa Ecthar!
8. Ecthar, the Sword of Oryx ada shield yang hanya boleh dipecahkan menggunakan pedang korang. Tetak dan tetak sambil block menggunakan pedang korang. Jumpa Lord Shaxx lepas korang bunuh Ecthar.
9. Korang kene farm materials dan bunuh enemies dengan elemental damage yang sepatutnya.
10. Jumpa Lord Shaxx untuk kali terakhir, dan dia akan order pedang exotic korang yang akan sampai pada hari Armsday berikutnya.


Total War: Warhammer: Gameplay Terkini Menggunakan Greenskin Lord! WAAAGH!

Bosan dengan menjadi manusia dalam siri Warhammer? Jom layan gameplay terbaru Total War: Warhammer. WAAAGH!
Studio Creative Assembly telah mengeluarkan gameplay terbaru untuk Total War: Warhammer yang memaparkan kebolehan unik yang boleh dipraktikkan oleh Orcs dan Goblin.
Video sepanjang 12 minit ini merupakan salah satu quest mission dari kempen yang meletakkan pemain sebagai Greenskin Lord Azhag the Slaughterer menentang Bretonnia.
Total War: Warhammer bakal berada dipasaran mulai 28hb April hanya untuk PC pada harga RM 115.00 melalui Steam.


Percuma! Guacamelee! Super Turbo Championship Edition Boleh Didapatkan Di Humble Bundle

Game free lagi!
Guacamelee! adalah sebuah platformer ala Metroidvania yang mengisahkan seorang petani bernama Juan Aguacate. Pada permulaan game, Juan telah dibunuh oleh watak antagonis iaitu Carlos Calaca tetapi dia telah menerima kuasa istimewa daripada sebuah topeng luchador magikal! Kini dia kembali ke dunia nyata dan bertarung dengan kuasa jahat yang telah membunuhnya.
Tawaran ini adalah terhad sementara stok masih ada atau selewat-lewatnya pada 20 May, 1 pagi waktu Malaysia.
DAPATKAN GUACAMELEE! SUPER TURBO CHAMPIONSHIP EDITION PERCUMA DI HUMBLE BUNDLE.


GMCoin Umum Tajaan Dalam Virtual Pro League (VPL) – Liga FIFA Pro Clubs Popular Di Malaysia

GMCoin, sebuah projek perniagaan blok rantai, telah mengumumkan tajaan ke dalam platform kejohanan esports popular, Virtual Pro League (VPL).
VPL merupakan salah satu platform kompetitif, mula ditubuhkan pada 2018, yang memfokuskan kepada kejohanan FIFA dalam kedua-dua mode 1-lawan-1 dan 11-lawan-11 (Pro Clubs).
Dalam ruang kejohanan tempatan, VPL Malaysia merupakan antara liga FIFA Pro Clubs paling meriah di Malaysia.
Baca lebih lanjut tentang tajaan ini dalam kenyataan media ini.